Zauzmite svoje mesto u čamcu na Tisi za ovo leto, što pre!\nIzvor: RTS, 12.Jun.2020, 14:05\nNakon pauze zbog virusa korona, počela je turistička sezona u Kanjiži. Ovde očekuju turiste iz naše zemlje, ali i iz Mađarske, pa su uložili u opremanje kampa pored Tise I povećali mu kapacitete, sada je najveći kamp na toku ove reke kroz Srbiju.\nMesto u kanjiškom kampu pored Tise među prvima je zauzeo Ivan Crnković. Privlači ga >> Pročitaj celu vest na sajtu RTS << lepota reke, a uz to ovaj način letovanja je finansijski povoljan.\n"Osam do deset hiljada mesečno, gde uračunavaju struju i vodu, boravišnu taksu i ostalo. Po meni, to nije nešto preterano skupo, " smatra kamper Ivan Crnković.\nMesna zajednica Kanjiža je dodatno uredila kamp. Novi parking ima 200 mesta a bolja je i elektroinstalacija, jer očekuju više posetilaca.\n"Pošto smo već prošle godine imali preko 60 kampera, ja se nadam da ćemo ove godine imati preko 100. Imamo čak i najave takve," računica je Roberta Lacka iz MZ Kanjiža.\nLokalni turistički radnici su za ovu sezonu pripremili kampanju kako bi privukli goste sa obe strane granice.\nKampanja Helo Kanjiža pruža mogućnost građanima da se informišu o svim ponuđenim sadržajima. I zbog toga TO Kanjiža ovog leta očekuje puno turista i iz Srbije i iz Mađarske, navodi Marijana Bede iz te organizacije.\nPreporuku za to mesto daje i ugostitelj Momčilo Mučibabić, ugostitelj. Sedenje pred reke opušta, Tisa je mirna reka, vazduh je se svež, hrana i piće su tek posebna priča, kaže Momčilo.\nLetnja turistička sezona otvorena je koncertom "Modern folking", projektom Prekogranične saradnje Srbije i Mađarske. Njihovi muziari sviraju tradicionalnu narodnu muziku.\nMiroslav Jovčić, muzičar, navodi da se orkestar okupio samo za ovu priliku. " Osećamo neku vezanost za Kanjižu, ja lično vezanost za Tisu i njene prirodne lepote," objašnjava Miroslav.\n"Cilj je bio evaluacija današnje scene u folku i modernom folku i vidi kako omladina tretira svoju tradiciju," kaže Laslo Vigi, rukovodilac projekta Modern folking.\nTuristička ponuda je krstarenje Tisom, seoski turizam na salašima, kao i Banja poznata po zdravstvenom turizmu. Zbog nje u toj varošici boravi godišnje više od 15 hiljada posetilaca.


Samo ako Assad "padne" – Sirijska opozicija ne želi pregovore – Haber.ba\nSamo ako Assad "padne" – Sirijska opozicija ne želi pregovore\nGlavna grupa u okviru sirijske opozicione Nacionalne koalicije je saopštila da neće učestvovati na planiranoj mirovnoj konferenciji u Ženevi.\nSirijski pobunjenici (Foto: Getty)\nOni su najavili da će izaći iz Koalicije ako ona bude učestvovala u tim pregovorima.\nPredsjednik Sirijskog nacionalnog savjeta George Sabra je u intervjuu za AFP izjavio:\n“Savjet koji čini najveći blok u okviru Koalicije donio je čvrstu odluku da pod sadašnjim uslovima ne učestvuje na pregovorima u Ženevi”.\n“To, takođe, znači da mi nećemo ostati u Koaliciji ukoliko ona bude otišla na mirovne pregovore u Ženevu”, rekao je Sabra, i dodao, da njegova grupa neće stupiti u pregovore prije pada režima predsjednika Bashara al-Assada.\nMeđunarodna zajednica, na čelu sa Rusijom i SAD, vrši pritisak na sirijski režim i pobunjenike da učestvuju na mirovnoj konferenciji “Ženeva 2”, čiji je cilj iznalaženje političkog rješenja za sukob u toj zemlji.\nOdržavanje konferencije je odlagano mjesecima, ali Washington i Moskva sada pominju sredinu novembra kao mogući datum tog sastanka.\nTeme:opozicija, pad, pregovori, Sirija, Ženeva


Lejkersi nastavili sa dobrim rezultatima od smene trenera – Nadlanu.com\nLejkersi nastavili sa dobrim rezultatima od smene trenera\nObjavljeno 19. nov 2012. / 09:01:24\nBEOGRAD, 19. novembra 2012. (Beta) – Košarkaši LA Lejkersa pobedili su u noći izmedju nedelje i ponedeljak na svom terenu Hjuston sa 119:108 u američkoj NBA ligi, predvodjeni Kobijem Brajantom koji je zabeležio 18. tripl-dabl u karijeri.\nTo je bio četvrti trijumf Lejkersa u pet utakmica od kada je trener Majk Braun dobio otkaz zbog loših rezultata na početku sezone. Novi trener Majk Dentoni tako je došao do druge uzastopne pobede od kada je preuzeo ekipu.\nNjujork se posle prvog poraza u sezoni vratio trijumfom, pošto je na svom terenu savladao Indijanu sa 88:76, dok je Oklahoma kod kuće bila bolja od Golden Stejta i slavila sa 119:109. skokova i 10 asistencija.\nDetroit je na svom terenu savladao Boston sa 103:83, a za gostujuću ekipu nije igrao srpski košarkaš Darko Miličić.\nJedinu pobedu na gostojućem terenu ostvarila je ekipa Bruklin Netsa, koja je savladala Sakramento sa 99:90 i tako došlo do skora od šest pobeda i dva poraza.\nRezultati utakmica odigranih u noći izmedju nedelje i ponedeljka:\nNjujork – Indijana 88:76\nToronto – Orlando 97:86\nFiladelfija – Klivlend 86:79\nSakramento – Bruklin 90:99\nOklahoma – Golden Stejt 119:109\nDetroit – Boston 103:83\nPortland – Čikago 102:94\nLA Lejkers – Hjuston 119:108\nU Beogradu dve, u Kragujevcu devet povređenih osoba\nNema novca za besplatnu vantelesnu oplodnju


FUK - finansije, upravljanje, kontrola – ZoomUe\nby Zoran Đurović · Published 3 марта, 2020 · Updated 3 марта, 2020\nUŽICE – Komunalna javna preduzeća i lokalne javne ustanove podložnije su koruptivnim radnjama, pri čemu njihovo najčešće netransparentno poslovanje onemogućava građane i ostale korisnike usluga da vrše potreban nadozor rada i trošenja javnih resursa, zaključak je istraživanja „Uvedite FUK – sprečite korupciju, netransparentnost i loš nadzor“.\nProjekat podržava neophodne reforme srpskih javnih preduzeća i javnih ustanova što podrazumeva uvođenje sistema FUK – finansije, upravljanje, kontrola – kako bi se razvio i primenjivao moderan, poželjan, demokratski i održiv mehanizam zaštite od korupcije i neadekvatnog poslovanja javnih preduzeća i ustanova.\n„Polovina ispitanika ne zna, vrlo malo zna ili nikada nije čula za sistem FUK, što znači da ne mogu da prate kako se troši novac poreskih obveznika u javnom sektoru“, objasnio je dr Slobodan Ilić, autor projekta i dodao da građani za novac koji izdvajaju očekuju dobru i kvalitetnu uslugu.\ndr Ilić: Građani nemaju dovoljno informacija o radu javnih preduzeća\nI pored toga što je Zakon o kontroli finansijskog poslovanja na snazi od 2009. godine i podrazumeva da ga primenjuju svi pružaoci javnih usluga, veoma mal ustanova i preduzeća ga primenjuje.\nNeznanje i nedovoljna informisanost građana takođe su prepreka da se vrši bolja kontrola javnih preuzeća i ustanova pa se tako dešava da, zbog nedostatka kontrole, neke usluge plaćamo po znatno višim cenama.\n„Građani nisu spremni da se uključuju u ono što im nije blisko iako od toga imaju koristi. Jer na kraju krajeva to nije tuđi novac nego naš koji je iz našeg džepa prešao u gradski budžet kojim bi gradska rukovodstva trebalo da upravljaju zakonski efikasno u interesu građana i njihovih prioriteta“, objasnio je Ilić.\nU istraživanju se došlo do zaključka da od 27 pružalaca usluga u tri okruga zapadne Srbije samo četiri imaju uveden sistem kontrole finansija.\nNa današnjem predstavljanju ovog izveštaja u Užicu rečeno je da mlade obrazovane ljude treba edukovati kako bi se upoznali sa značajem kontrole finansija u javnom sektoru.\nObrazovani ljudi moraju imati uvid u javne finansije\n„Srbija se, opredeljujući se za evropske integracije i predpristupne pregovore, opredelila i za proces uvođenja FUK-a koji se zasniva na prtincipima moderne javne uprave i odgovornosti rukovodilaca“, rekla je dr Ljubica Diković, profesor strukovnih studija Koordinator poslova Odseka Užice, Akademija strukovnih studija Zapadna Srbija.\nProjekat Uvedite FUK – sprečite korupciju, netransparentnost i loš nadzor“ provodi se u tri okruga zapadne Srbije (Mačvanski, Kolubarski i Zlatiborski) i završava se u maju ove godine.\nTags: akademija strukovnih studijajavna preduzećakontrola finansijauziceVSSS Užice\nUžička deca se guše u smogu i magli (video)\nby Zoran Đurović · Published 28 новембра, 2020\nNext story Obnova vrtića u Priboju i Prijepolju\nPrevious story Možda i Bajina Bašta dobije zatvoren bazen


Podeljeno 150 novogodišnjih paketića deci koja su socijalno ugrožena na teritoriji opštine Prijepolje - ATA Stars\nPodeljeno 150 novogodišnjih paketića deci koja su socijalno ugrožena na teritoriji opštine Prijepolje\nHome/Vesti - ostalo/U trendu/Podeljeno 150 novogodišnjih paketića deci koja su socijalno ugrožena na teritoriji opštine Prijepolje\nKompanija REV d.o.o. poklonila je 150 novogodišnjih paketića deci koja su socijalno ugrožena na teritoriji opštine Prijepolje. Dodela paketića održana je u osnovnoj školi „Svetozar Marković“ u Boradervu, kao i u prostorijama Centra za socijalni rad u Prijepolju, a realizovana je zahvaljujući saradnji sa Crvenim Krstom opštine Prijepolje.\nPovezana vest: Džoana Rouling poklonila 15 miliona dolara za istraživanje\n„Drago nam je da smo počeli saradnju sa Centrom za socijalni rad u Prijepolju. Kada su nam radnici centra ukazali na problem velikog broja ugrožene dece, ideja nam je bila da pokušamo na trenutak da vratimo osmeh na njihova lica, jer je Nova godina vreme darivanja i sreće. Sigurni smo da ćemo i u narednom periodu sarađivati, jer smatramo da su deca i njihov osmeh i sreća naš zajednički zalog za budućnost“, izjavio je Milan Ćušić, zamenik direktora REV d.o.o.\nPovezana vest: AMI G SHOW: DRUŽENJE UŽIVO\n„„Akcija čiji je donator kanadska kompanija REV, jeste gest dobre volje da se deci koja vredno uče na trenutak donese radost i da osete čari novogodišnjih praznika. Zahvaljujemo se donatorima i uvereni smo da će saradnja biti dugoročna, jer ovo nije prvi put da REV pomaže našim đacima. Pre godinu dana donirali su nam šest računara koje sada koristimo u svakodnevnoj nastavi“, izjavio je Ševket Šehović, direktor osnovne škole „Svetozar Marković“ u Bordarevu.\nPovezana vest: Počinju prijave za prvu NESCAFÉ 3in1 Generaciju: Mladi talenti Srbije imaju priliku da osvoje 2018 evra!\nBy ATA Stars Redakcija|2010-12-28T21:03:16+01:00decembar 28th, 2010|U trendu|0 Comments


EU sklopila treći ugovor s Fajzerom i Biontekom o nabavci vakcina, Mađarska izvan sporazuma - Svet - Dnevni list Danas\nPočetna » Svet » EU sklopila treći ugovor s Fajzerom i Biontekom o nabavci vakcina, Mađarska izvan sporazuma\nEvropska unija je danas sklopila treći ugovor s kompanijama Fajzer i Biontek o nabavci dodatnih 1,8 milijardi doza njihove vakcine protiv korona virusa, namenjenih svim članicama EU, izuzev Mađarske koja nije deo sporazuma.\nEvropska komisija (EK) je navela da će ugovor, koji je nedavno dogovoren u ime svih 27 članica Unije, omogućiti kupovinu 900 miliona doza trenutne vakcine i seruma prilagođenog različitim sojevima korona virusa, uz mogućnost kupovine dodatnih 900 miliona doza.\nIako su se članice EU dogovorile da nastave sa kolektivnom kupovinom vakcina, Madjarska je odlučila da ne bude deo novog ugovora. EU je prethodno sklopila dva ugovora s kompanijama Fajzer i Biontek, za 600 miliona doza.\nUz vakcine zapadnih proizvodjača, Madjarska koristi i vakcine iz Kine i Rusije, zahvaljujući čemu je oko 40 odsto stanovništva te zemlje primilo najmanje jednu dozu. Mađarska je druga u EU po procentu vakcinisanog stanovništva.\nEK je postigla dogovor s Fajzerom i Biontekom manje od nedelju dana pre ročišta pred sudom u Briselu, u procesu koji je EU pokrenula protiv farmaceutske kompanije AstraZeneka, optužene da nije isporučila obećan broj doza njene vakcine.


Poseta Nebojše Stefanovića lazarevačkom rukovodstvu – Radio Galaxy – 89.3MHz\nOpštinsko rukovodstvo GO Lazarevac na čelu sa predsednikom opštine, Bojanom Stevićem, sastalo se danas sa potpredsednikom Vlade Srbije i ministrom unutrašnjih poslova, Nebojšom Stefanovićem, kako bi razgovarali o projektima za razvoj naše opštine. Na sastanku je bilo reči o realizovanim, ali i budućim projektima na teritoriji GO Lazarevac.\nTom prilikom Stefanović je rekao da su glavne teme razgovora bili budući infrastrukturni projekti na izgradnji kružnog toka na ulasku u Lazarevac, priključak na auto put, kao i izgradnja nove Policijske stanice.\nStefanović je istakao dobru saradnju naše lokalne samouprave i Vlade, ali i Ministarstva unutrašnjih poslova i opštinskog rukovodstva, sa željom da se ona produbi i nastavi i u budućnosti.\n“Drago mi je da vidim da opština Lazarevac napreduje, ovo je veliki grad i hoćemo da to osete i ljudi u najudaljenijim delovima Lazarevca, da ljudi vide da imaju koristi od opštine i da uvek imaju mogućnost da se obrate i razgovaraju sa rukovodstvom opštine i dobiju odgovore na pitanja koja ih muče”, rekao je Stefanović.\nPredsednik opštine, Bojan Stević, zahvalio se na poseti i podršci Vlade Srbije, Grada Beograda i Ministarstva unutrašnjih poslova i govorio o planiranim projektima za teritoriju GO Lazarevac u narednoj 2021. godini.\nJedan od ključnih projekata biće rešavanje višedecenijskog problema vodosnabdevanja u našoj opštini. Vlada je oformila stručni tim koji će u saradnji sa Gradom Beogradom i GO Lazarevac realizovati rešavanja ovog problema.\n“Zahvalnost dugujemo i preduzeću JP “Koridori Srbije” i Ministarstvu građevine bez kojih ne bismo mogli da počnemo izgradnju priključka na auto put “Miloš Veliki” u MZ Županjac i izgradnju auto puta “Vožd Karađorđe” koji će kroz našu opštinu prolaziti u dužini od 34 kilometara, kroz sedam seoskih mesnih zajednica pozicioniraćemo se između dva koridora. Izmeštanje autobuske stanice i izgradnja kanalizacione i toplifikacione mreže u MZ Veliki Crljeni još neki su od značajnijih projekata koji će biti realizovani u našoj opštini”, rekao je predsednik opštine.\nStević je takođe podsetio da je u planu izgradnja nove policijske stanice, koja će umnogome olakšati rad službenika MUP-a i omogućiti građanima lakšu i bržu uslugu na šalterima policijske uprave.


nuklearni rat - Sputnjik Srbija\n08:34 21 Septembar 2020\nUputstvo za upotrebu: Ako eksplodira nuklearna bomba...\nNe gledajte u pravcu eksplozije, usta držite otvorena kako vam ne bi pukle bubne opne. Potražite skrovište, najbolje u zemlji...\nSeverna Koreja smatra da su manevri američkih strateških bombardera u okviru vežbi sa Južnom Korejom nepromišljena provokacija, javila je agencija „Rojters“ pozivajući se na korejsku Centralnu novinsku agenciju.\nSeverna Koreja će „ići do kraja“ u sukobu s Amerikom, ne isključujući iznenadni preventivni napad, saopštilo je Stalno predstavništvo Severne Koreje pri Ujedinjenim nacijama.\nU turbulentnim vremenima u kojima živimo, reč „rat“ postaje sve češća, pa je ljudi sve lakše izgovaraju, gubeći pritom iz vida njeno značenje. Ipak, ako se kaže „nuklearni rat“, nema toga ko može da ostane ravnodušan.\nSve veća zategnutost odnosa između Severne Koreje i Amerike, kao i vojna parada u Pjongjangu, na kojoj su pre nekoliko dana severnokorejske snage pokazale, kako navode stručnjaci, nove vrste raketa koje mogu da nose nuklearne bojeve glave, izazivaju jezu i opominju na opasnost od izbijanja nuklearnog sukoba.\nStalni predstavnik Severne Koreje u UN Kim In Rjong izjavio je da su Sjedinjene Američke Države stvorile opasnu situaciju u regionu koja predstavlja ozbiljnu pretnju miru na Korejskom poluostrvu.


Kako prenosi Slovenačka televizija, premijer je dobio pretnje smrću u pošiljci koja je bila poslata na njegovu privatnu adresu, što je potvrdio i premijerov kabinet.\nPolicija istražuje slucaj, prenosi Hina.\nMediji su preneli da su Janša i Tonin u petak na svoje adrese dobili pisma koja su sadržavala pretnje smrću i u kojima je bila "municija većeg kalibra", a pretnje su upućene i članovima Janšine porodice.\nNova24.tv, koju je osnovala Janšina Slovenska demokratska stranka (SDS), navodi da to nije prvi put da se na taj nacin preti slovenskom premijeru.\nHoće li to konačno otrezniti one koji još veruju u dobre namere potomaka komunisticke revolucije", navodi se u tekstu.\nJanša mejnstrim medije cesto optužuje da su iz politickih motiva na strani levice koja želi da sruši njegovu vladu, kao da mediji i levičarska opozicija stoje iza protesta kojima se zahtevaju prevremeni izbori.


Sudije i tužioci bojkotuju konferenciju Sudskog saveta\nSrpske sudije i tužioci na Kosovu ne učestvuju na godišnjoj konferenciji Sudskog saveta Kosova, u znak protesta zbog "sistematskog obespravljivanja srpskog naroda i protivpravne odluke Prištine o uvođenju trgovinske blokade za proizvode iz centralne Srbije".\nAleksandar Ćurić u kućnom pritvoru\nAleksandar Ćurić, koji je uhapšen u akciji kosovske policije, prebačen je iz podujevskog zatvora u kućni pritvor, potvrdio je RTS-u advokat Srđan Mitrović.\nPredsednik Srbije Aleksandar Vučić upozorio je evropskog komesara Johanesa Hana na moguće posledice neodgovornog poteza Prištine o povećanju taksi na srpsku robu, što može voditi punoj destabilizaciji regiona.\nHaradinaj Hanu: Bili smo primorani na uvođenje mera\nPremijer Kosova, Ramuš Haradinaj, danas se sastao sa evropskim komesarom za politiku susdstva i proširenje Johanesom Hanom, sa kojim je razgovarao o političkim i ekonomskim temama.\n"Han će zahtevati da Kosovo odustane od avantura i provokacija"\nGeneralni sekretar Ministarstva spoljnih poslova Veljko Odalović izjavio je da bi bilo dobro da se evropski komesar EU za proširenje i susedsku politiku Johanes Han sastane sa predstavnicima Srpske liste jer se postupci Prištine najviše tiču Srba na Kosovu, i da od njih čuje šta se dešava na Kosovu.\nParlamentarni odbor usvojio paket zakona o vojsci\nSolomonska Ostrva povukla priznanje nezavisnosti Kosova, objavila je prištinska "Koha".\nVučić i Han o taksama\nEvropski izvestilac Johanes Han stigao je u Beograd, gde se sastao sa predsednikom Srbije Aleksandrom Vučićem.\nDačić: Priština nema osnovu da ga demantuje\nMinistar spoljnih poslova Ivica Dačić potvrdio je da su Solomonska ostrva 11. država koja je privukla priznanje nezavisnosti Kosova. On je dodao da Priština nema osnovu da ga demantuje.


Izgoreo automobil redakcije nedeljnika Vreme - Dijalog.net\nNaslovna Politika Izgoreo automobil redakcije nedeljnika Vreme\nIzgoreo automobil redakcije nedeljnika Vreme\nBeograd, 05. januar 2019. – Redakcija nedeljnika Vreme saopštila je da je u petak uveče kod prelaza Jarinje izgoreo automobil u kome su se Kosova vraćali članovi redakcije, ali da niko od četvoro putnika nije povređen.\n"Neposredno pred administrativnim prelazom Jarinje u večernjim časovima 4. janura 2018. zapalio se automobil u kome se nalazila tročlana ekipa Vremena i kolega iz Le Courrier des Balkans. Kola su buknula iznenada, a svo četvoro kolega su bezbedno napustili vozilo. Automobil je potpuno uništen", navodi u saopštenju redakcija Vremena.\nEkipa tog nedeljnika boravila je u Kosovskoj Mitrovici zbog intervjua sa Tatjanom Lazarević, urednicom portala KosSev, a prethodnog dana automobil je bio parkiran na hotelskom parkingu.\n"Intervenisali su vatrogasci, a policija iz Leposavića uzela je izjave od naših kolega. Obavljen je i preliminarni uviđaj, a kolegijum Vremena očekuje od nadležnih organa brzu, efikasnu i temeljnu istragu o ovom slučaju koja bi otklonila svaku sumnju o uzrocima požara", naglašeno je u saopštenju redakcije Vremena.\nPredhodno Novi Nacrt zakona ukida pravo na pristup informacijama o državnim preduzećima\nSledeće Arsenijević: Očaj građana je mnogo dublji nego što su političari u stanju da razumeju\nTop Tags OCD Civilno društvo Društvo Srbija i Evropska unija Vlada Republike Srbije Pravosuđe evropske integracije Politika konkurs mediji mladi Evropska unija Evropska komisija vladavina prava lokalna samouprava


O nama - ARTSAP\nRadionica za izradu sapuna ARTSAP iz Čačka osnovana je nakon dugogodišnjeg rada i istraživanja prirode i njenih darova, koji doprinose kako zdravlju uopšte tako i lepoti kože lica i tela. Istraživanja stručnog tima vršena su ne samo u Srbiji, čije su planine prebogate lekovitim biljem, nego i u drugim delovima sveta, naročito onim sa specifičnom klimom i retkim biljnim vrstama, nadaleko čuvenim po svojim sastojcima.\nTragajući za drevnim recepturama, zapisanim na pločama od gline, kojima se lečio i ulepšavao još preistorijski svet, stručni tim iz radionice ARTSAP prešao je i preko teritorije Azije, Bliskog Istoka, Persije i Mediterana, gde je svaki recept za higijenu i prirodnu kozmetiku obavijen velom tajne i čuvan tako dobro, kao zenica oka. Ali, naši istraživači uspeli su da omekšaju srca starosedelaca i dobiju ono što su tražili. Tako se, iz pomenutog dugogodišnjeg rada i istraživanja, najpre razvila ljubav prema proizvodnji prirodnih sapuna i drugih prirodnih preparata za negu kože, a potom je nastala i knjiga Kultura nege lica i tela, u kojoj su sabrani svi istraživački rezultati.\nIako istorija sapuna datira još iz starog Vavilona, prvi sapun od lovorovog ulja i drugih sirovina iz prirodnog okruženja stvoren je na kraju čuvenog puta svile, u sirijskom gradu Alepu. Proizvodnju tog rajskog sapuna ponosno su širile po Evropi generacije sirijskih majstora, a istarživači iz radionice ARTSAP pronašli su originalan recept u Španiji, u Kastilji, gde od XIII veka postoji centar za izradu tog sapuna. Presrećni i ponosni, poput prvog sirijskog tvorca, stigli su u Čačak, gde su doneli tehnologiju sirijskih majstora. Odmah posle njihovog dolaska pokrenuta je proizvodnja čuvenog sapuna od biljnih i aromatičnih ulja, unapređena savremenim dizajnom i obogaćena novim prirodnim sastojcima – kokosovim, palminim, bademovim, maslinovim uljem, kao i eteričnim uljima lavande, limuna, pomorandže, ruže, mente, bora, jasmina i drugih.\nVođeni svojim iskustvom, mi već dugi niz godina koristimo samo svoje sapune i druge prirodne proizvode i nudimo ih kupcima kao prirodnu kozmetiku kojom smo izuzetno zadovoljni.


Veliko priznanje za Jadran Carine: Novljanima poziv za dobijanje Wild Card-a za Ligu šampiona! - CG Sport\nVeliko priznanje za Jadran Carine: Novljanima poziv za dobijanje Wild Card-a za Ligu šampiona!\n31/05/2019 - by Mario Andrijašević\nOvim se Jadran Carine svrstava među 12 elitnih klubova iz isto toliko evropskih država, koji su svojim konstantnim rezultatima, nastupom u evropskim klupskim takmičenjima i organizacijom kluba, zavrijedili ovaj status.\nPored Jadrana Carine, pozivnicu za naredne tri sezone Lige Šampiona za sada su dobili: Barseloneta iz Španije, Pro Recco iz Italije, Olimpijakos iz Grčke, Ferencvaroš iz Mađarske, Dinamo Moskva iz Rusije, Špandau iz Njemčake, Steaua iz Rumunije, Marseille iz Francuske, Jug iz Hrvatske, te Hannover iz Njemačke kao organizator završnog turnira 2019 i 2021 godine.\nPozivnica omogućuje navedenim kubovima da preskoče kvalifikacione turnire i plej-of, te da se direktno nađu u završnoj fazi takmičenja među 16 klubova od kojih će 12 biti dobijeni kroz Wild Card program, a četiri kroz kvalifikacije.\nPreliminarna faza takmičenja se sastoji od 14 utakmica (7 kod kuće i 7 u gostima) koje igraju ekipe svrstane u dvije grupe po 8 klubova. Uzimanjem Wild Card-a klub mora da ispuni ozbiljne organizacione i finansijske zahtjeve, u vidu kotizacije, organizacije TV prenosa utakmica koje se igraju kod kuće, brendiranje bazena, te niza drugih tehničkih obaveza.\nShare the post "Veliko priznanje za Jadran Carine: Novljanima poziv za dobijanje Wild Card-a za Ligu šampiona!"\nTaggedjadranjadran carineliga sampiona\nPrevious Article Budućnost osvojila Kup Crne Gore\nNext Article Edwin Jackson: Ako Bokan ima projekat za mene, ostaću u Podgorici!


Obradović: Narodu je dosta da bira između Tadića i Vučića – Okvir\nPredsednik Dveri Boško Obradović izjavio je da je bio pravu kada je rekao da bi Boris Tadić trebalo da se povuče iz politike. „Njegova kandidatura za predsednika predstavlja simbol povratka na bivši režim, koji niko ne želi jednako kao aktuelnu vlast. Narodu je dosta da bira između Tadića i Vučića”, rekao je Obradović.\nPodsetimo, bivši predsednik Srbije i lider Socijaldemokratske stranke Boris Tadić je za Nova.rs rekao da bi se kandidovao na predsedničkim izborima isključivo ukoliko bi procenio da niko drugi od kandidata neće moći da pobedi Vučića, ali i da upravlja državom.\nReagujući na ovu izjavu, Obradović kaže da sada svi shvataju da je na vreme reagovao kad je, kako navodi, apelovao na bivšeg predsednika Srbije da se povuče iz politike.\n“Predsednička kandidatura Borisa Tadića je simbol povratka na bivši režim koji, duboko sam uveren, niko ne želi kao i aktuelnu vlast. Mi smo još u spetembru prošle godine pokrenuli inicijativu, ne samo za promenu sadašnje vlasti, već i korumpiranog političkog sistema koji ovde važi već tri decenije, a čiji je jedan od simbola nesumnjivo i Boris Tadić. Zato je važno da opozicija izađe iz uloge taoca bivšeg režima”, naglašava Obradović.\nLider pokreta Dveri kaže da ni pod kojim uslovima ne bi mogao da stane iza kandidature Borisa Tadića, napominjući da je mnogo važno da opozicija ima zajedničkog kandidata prihvatljivog za sve.\n“U suprotnom slučaju mi ćemo se opredeliti da li ćemo imati svog kandidata”, zaključio je on, prenosi Nova.rs.\nTepić tvrdi da ima još jednog svedoka u slučaju „Palma“\nVučić u Banjaluci: Mir je naša budućnost


NSRS: Sutra nastavak rasprave o Prijedlogu zakona o zaštiti prava na suđenje u razumnom roku\nRazmatranjem Prijedloga zakona o zaštiti prava na suđenje u razumnom roku kojim se uređuje zaštita ovog prava zaključeno je današnje zasjedanje, koje će biti nastavljeno sutra u 10.00 poslaničkom raspravom o ovoj tački dnevnog reda.\n“Ovo je prvi put u BiH da se ova oblast uređuje zakonom”, naglasio je Kasipović.\nU obrazloženju ovog akta navodi se da se u BiH dužina trajanja postupka može osporavati samo podnošenjem apelacije Ustavnom sudu BiH, a što se u posljednje vrijeme čini u velikom broju slučajeva.\nPotpredsjednik Narodne skupštine Milan Petković je tokom skupštinske rasprave o ovoj tački dnevnog reda čestitao resornom ministarstvu za donošenje ovakvog zakona, ali je podnio nekoliko amandmana s ciljem da se definiše razumni rok, skrati dužina rokova i povećaju novčana obeštećenja.\nI Klub poslanika SDS-a podnio je više amandmana na zakon u kojima se, između ostalog, traži preciziranje određenih odredbi i rokova.\nNarodna skupština Republike Srpske razmotrila je Prijedlog zakona o posebnom postupku eksproprijacije radi izgradnje aerodroma u Trebinju po hitnom postupku.\nRazličiti stavovi vladajućih i opozicije oko aerodroma Trebinje\nMinistar saobraćaja i veza Republike Srpske Đorđe Popović rekao je da RS treba sa svoje strane da stvori sve predusove kako bi Hercegovina što prije dobila aerodrom u Trebinju.\nTokom skupštinske rasprave o Prijedlogu zakona o posebnom postupku eksproprijacije radi izgradnje aerodroma u Trebinju, Popović je rekao da ne stoji priča da će RS izdvojiti neka enormna sredstva za ovu investiciju.\n“Ovaj aerodrom daće mogućnost za zaposlenje mnogih radnika”, rekla je Lakićeva i dodala da je izgradnja aerodroma u Trebinju od istorijskog značaja za privredu i stanovništvo.\nS njim se nije složio poslanik SDS-a Nebojša Vukanović koji smatra da je nerealno da se realizuje projekat izgradnje aerodroma u Trebinju, jer Hercegovini nedostaju putevi, privreda i drugi važni infrastrukturni projekti.\n“To što vama predsjednik Srbije Aleksandar Vučić vodi kampanju, neka mu služi na čast. Dosta je više Vučićeve prljave kampanje u vašu korist”, rekao je Vukanović.\nOn je naveo da Vučić ne voli narod u Republici Srpskoj.\nNarodna skupštna Republike Srpske razmotrila je Prijedlog zakona o posebnom postupku eksproprijacije radi izgradnje aerodroma u Trebinju.\nVišković: Aerodrom Trebinje ima perspektivu\nPredsjednik Vlade Republike Srpske Radovan Višković istakao je da je izgradnja aerodroma Trebinje veoma važna i značajna za Republiku Srpsku i Hercegovinu, a da će vlasnik 100 odsto biti Srbija, koja je investitor.\n“Postoje zajednički timovi RS i Srbije koji će raditi na realizaciji ovog projekta. Kada zakoni i odluke budu usvojeni, stvara se pravni osnov da se od 1. oktobra uđe u postupak eksproprijacije za izgradnju tog objekta. Investicija je vrijedna oko 100 miliona KM. Prvi avioni, očekujem, da će početi da lete već krajem 2021. godine”, rekao je Višković u parlamentu NSRS odgovarajući na poslanička pitanja.\nNa NSRS će se raztmatrati, na prijedlog Vlade, još i Prijedlog zakona o dopunama Zakona o zaštiti stanovništva od zaraznih bolesti – po hitnom postupku, Prijedlog odluke o izradi Zoning plana područja posebne namjene “Aerodrom Trebinje” po hitnom postupku i Prijedlog odluke o usvajanju dijela Plana parcelacije za auto-put i gasovod dionice Vukosavlje–Brčko i Brčko-Rača po skraćenom postupku za dionicu Vukosavlje–Brčko – po hitnom postuku.\nMeđu tačkama dnevnog reda su i Izvještaji Komisije za hartije od vrijednosti Republike Srpske i to Izvještaj Komisije za hartije od vrijednosti Republike Srpske o stanju na tržištu hartija od vrijednosti za 2019, Izvještaj Komisije za hartije od vrijednosti Republike Srpske o radu za 2019. godinu i Izvještaj Komisije za hartije od vrijednosti Republike Srpske o finansijskom poslovanju za period 1. januara i 31. decembra 2019. godine.\nTags\t#Čubrilović\t#NSRS\nU Srbiji 61 novi slučaj koronavirusa


Postavio: eTrebinje Nedjelja, 17.04.2022. 0\nMOSTAR – Trgovinama u Mostaru od danas je zabranjen rad nedjeljom, a oni koji se ne budu pridržavali ove odredbe ili prema posebnoj odluci grada ne budu imali odobrenje za rad, biće kažnjeni i do 3.000 KM.\nIzuzetak od ovog pravila odnosi se na trgovine koje imaju odobrenje za rad od nadležnih službi, s tim da neki drugi dan u sedmici moraju zatvoriti objekat, prenose federalni mediji.\nTu mogućnost iskoristio je, kako se navodi, šoping centar “Plaza” na Bišću Polju, tako da radi nedjeljom, a ponedjeljkom je zatvoren.\nGradonačelnik Mostara Mario Kordić rekao je da je ideja o zabrani rada nedjeljom bila s ciljem da svi građani mogu provesti taj dan sa porodicom.\nOn je naveo da je mnogo ljudi zadovoljno ovakvom odlukom, ali i da postoje pritisci nekih poslodavaca koji imaju određene potrebe za preraspodjelom radnika i radnog vremena.\nNakon šest mjeseci će se raditi analiza odluke da bi se vidjelo da li postoji potreba za njenom doradom.


Obaveštenje o prekidu digitalnog TV signala – Mali Zvornik Info\nDruštvo Mali Zvornik Opštinska uprava\n30. jula 2015. Mali Zvornik Info\nPovodom sve češćih pritužbi građana na loš kvalitet digitalnog televizijskog signala, Opštinska uprava Mali Zvornik je uputila zvaničan zahtev JP Emisiona tehnika i veze da provere kvalitet na području naše opštine. Tim povodom se građanima obraćaju sledećim obaveštenjem:\nObaveštavamo sve građane na području teritorije opštine Mali Zvornik, da je zbog najavljenih radova na zameni stubova dalekovoda došlo do prekida u napajanju električnom energijom emisionog objekta Gučeva, usled čega na našoj teritoriji nije moguće pratiti televizijske programe u sklopu prvog i drugog multipleksa. Radovi su najavljeni od strane Elektrodistribucije u periodu od 22.07. do 24.07., ali kako smo dobili informaciju još uvek su u toku.\nIz JP Emisiona tehnika i veze očekuju da će stabilizacijom napajanja električnom energijom navedene stanice i radovima koji se trenutno izvode na lokacijama Nemić i Jagodnja u najvećoj meri postići pouzdanost i stabilnost u budućem emitovanju multipleksnih programskih sadržaja.\nOpština Mali Zvornik je nedavno uputila Zahtev javnom preduzeću Emisiona tehnika i veze da izvrše dodatno testiranje signala digitalne televizije i ukoliko je potrebno predlože potrebne radove na uspostavljanju kvalitetnijeg prijema signala kod naših stanovnika. Po okončanju radova na Gučevu planiramo organizaciju sastanka sa nadležnim iz Emisione tehnike i veze gde će nam biti prezentovani rezultati testiranja i moguća rešenja za obezbeđivanje kvalitetnijeg i stabilnijeg signala na području opštine.\n← Vojska Srbije pomaže JKP Drina u izgradnju vodovoda u opštini Mali Zvornik\nDrina je samo jedna: XI Drinska regata startuje 1. avgusta →\nSusreti suseda, opštine Mali Zvornik i grada Zvornika: ,,Ljudi i mostovi’’ 2017. godine\n7. avgusta 2017. Dalibor Krstić Komentari su isključeni na Susreti suseda, opštine Mali Zvornik i grada Zvornika: ,,Ljudi i mostovi’’ 2017. godine


Venecuela: Desnica poziva na američku humanitarnu intervenciju - Princip | Princip\nTags: Desnica, Kolaboracionisti, neoliberalizam, SAD, Venecuela\nU deklaraciji nazvanoj „Humanitarna kriza”, desnica Venecuele želi da primeni invaziju SAD na sopstvenu zemlju, po uzoru na Somaliju. U dokumentu se navodi da su SAD kroz vojnu intervenciju u Somaliji oborile vladu generala Mohameda Faraha Aidida sa ciljem da uspostave marionetski režim koji bi zastupao interese ove imperijalističke zemlje.\n„Između aprila 1992. i marta 1993. godine SAD su izvršile invaziju na Somaliju u okviru tajne operacije pod nazivom „Operacija obnova nada” pod izgovorom humanitarne pomoći”, navodi se u izveštaju jednog patriote koji je objavio planove desnice na Internet portalu „Udarajući čekićem” (špa. Con el mazo dando).\n„Ova operacija je bila samo fasada za obaranje vlade generala Mohameda Faraha Aidida, da bi se potom postavila vlada u korist SAD putem vojne intervencije, čije su posledice bile ubistva civila, pljačka prirodnih resursa, progoni i ubistva narodnih vođa”, upozorava se na portalu.\n„Ovu kampanju po SAD šire Karlos Vekio i Ernesto Akerman, bivši predsednik latinoameričke grupe pri Republikanskoj partiji u Majamiju i koordinator NVO, Nezavisni venecuelanski građani Amerike, koji se nalaze u bekstvu od venecuelanske pravde.”\nDana 26. januara, desničarski deo skupštine je „objavio” „humanitarnu katastrofu zdravstva” u Venecueli zbog manjka lekova, medicinske opreme i navodnog propadanja javnih zdravstvenih ustanova.


Predsjednik Skupštine Crne Gore Ivan Brajović, održao je danas predavanje studentima osnovnih i specijalističkih studija na Univerzitetu Donja Gorica, povodom Dana parlamentarizma, koji se obilježava 31. oktobra. Tim povodom, predsjednik Brajović naveo je da parlamentarizam koji traje više od vijeka, pokazuje da Crna Gora ima kontinuitet u razmjeni mišljenja i vođenju dijaloga, bez obzira na samu formu koja se kroz vrijeme mijenjala i prilagođavala uslovima vremena.\n„Od obnove državnosti 2006. godine, nastavili smo da pišemo novu stranicu parlamentarizma i sa današnje distance od jedanaest godina, uz sve uspjehe koje smo postigli, možemo biti sigurni u ispravnost odluke da sami brinemo o svojoj sudbini i budemo odgovorni za svoj napredak“, naglasio je predsjednik Brajović.\nOn je poručio studentima da ne budu samo posmatrači, već da kreiraju sopstvenu sadašnjost i budućnost, te da kroz iskren i otvoren dijalog posmatraju sebe, druge i svijet oko sebe, ali i da prihvate konstruktivnu kritiku kako bi sopstvene nedostatke pretvorili u prednosti.\nPredsjednik je naglasio da je Crna Gora uspjela da sačuva multietnički, multivjerski i multikulturalni sklad i poručio studentima da je to nešto što se ne podrazumijeva već nešto što se mora njegovati.\nPoslanik Miloš Nikolić, koji je takođe učestvovao u razgovoru sa studentima, istakao je da tradicija parlamentarizma u Crnoj Gori koja je duža više od jednog vijeka, treba da bude jasan pokazatelj da crnogorski parlament predstavlja idealnu paradigmu društvene budućnosti Crne Gore kojoj svi moramo težiti. On je naveo da Ustav, čiju deceniju postojanja obilježavamo ovih dana, predstavlja čvrst temelj daljeg razvoja Crne Gore i garant da samovolja bilo kojeg pojedinca ili grupe ne može biti iznad slova zakona.\nSusret sa akademcima organizovan je na poziv dekana Fakulteta pravnih nauka Univerziteta Donja Gorica prof.dr Zorana Stojanovića, a u razgovoru su učestvovali i mr Nikola Zečević sa Humanističkih studija, kao i mr Boris Bastijančić sa Fakulteta pravnih nauka UDG.\nIzlaganje predsjednika Brajovića - UDG


GLAVOBOLJA Mamurluk posle praznika košta Evropsku uniju 155 milijardi evra\nMamurluk je postao teška "privredna bolest"\nSvaki građanin Evropske unije stariji od 15 godina u proseku godišnje popije 12,5 litara čistog alkohola ili gotovo tri pića na dan, preneo je danas Euraktiv Srbija.\nKoličina koju u proseku popiju građani EU više je nego dvostruko veća od svetskog proseka, pokazuju podaci iz izveštaja Svetske zdravstvene organizacije iz 2012.\nKako je preneo Euraktiv Srbija, ona je istakla da je jedini način da se spreči mamurluk - "da se pije umereno".\nNastojeći da umanji štetu od alkohola, EU je 2006. donela strategiju kako bi pomogla nacionalnim vladama i drugima uključenim u borbu s tim problemom da koordinirano deluju. Međutim, 2013. nije doneta nova strategija o alkoholu, kako je bilo prvobitno predvidđno. Nova Evropska komisija, koja je preuzela dužnost 1. novembra 2014. godine, do sada nije pokazala da se na tom pitanju radi.\nU međuvremenu u Škotskoj vlada nastoji da ograniči potrošnju alkohola uvođenjem minimalne cene po jedinici alkohola (MUP), jer propisi Velike Britanije i EU u principu dozvoljavaju određivanje minimalne cene alkohola u maloprodaji u cilju zaštite zdravlja ljudi.\nŠkotski zakon usvojen je bez glasa protiv u maju 2012. a MUP je ustanovljen na 50 penija po jedinici i zakon se sprovodi od aprila 2013. Međutim, međunarodne organizacije trgovaca alkoholnim pićima pravno su osporile škotski zakon navodeći da ometa funkcionisanje jedinstvenog tržišta EU.\nŠkotska vlada očekuje presudu po tom pitanju ove godine.


Iran okrenut Rusiji, hladni rat na vidiku\nBlic\t19.02.2012 09:19\nUlazak dva iranska ratna broda kroz Suecki kanal u Sredozemno more, izjava Vilijema Hejga, britanskog šefa diplomatije, da bi zbog nuklearnog programa mogao da izbije novi hladni rat između Istoka i Istoka, ali i najave iranskog gomilanja zaliha pšenice iz Rusije, pokazali su da se situacija u regionu Bliskog istoka sve više komplikuje.\nNakon što su im egipatske vojne vlasti u četvrtak dale dozvolu za prolazak kroz Suecki kanal, iranski razarač „Šahid Kvandi“ i brod za snabdevanje „Harg“ ušli su juče u vode Sredozemlja. Admiral Habibolah Sajari, komandant iranske mornarice, izjavio je da su vojni brodovi te zemlje „pokazali moć Islamske Republike Iran, ali i preneli poruku mira i prijateljstva Teherana“.\n- Strateška mornarica Islamske Republike Iran prošla je kroz Suecki kanal drugi put od islamske revolucije (1979. godine) - rekao je Sajari.\nPrvi put je Iran poslao ratne brodove u Sredozemno more 17. februara prošle godine, što je Izrael tada nazvao provokacijom. Brodovi su prošle godine plovili kroz međunarodne vode, prolazeći pored Izraela i Libana, došli do Sirije, a moguće je da će i ovoga puta imati identičnu rutu.\nSituacija u odnosima Izraela i Irana u međuvremenu je dodatno pogoršana, pa je pitanje kako će ovoga puta izraelska mornarica reagovati na ovaj čin Teherana. Nije poznato da li su egipatske vojne vlasti, koje su jedan od ključnih saveznika SAD u regionu, konsultovale Vašington oko davanja dozvole iranskim brodovima za prolazak kroz Suecki kanal. Američka mornarica je, u međuvremenu, tokom prošle nedelje poslala deset brodova u Ormuski moreuz, strateški važan prolaz kojim ide transport nafte, a koji Iran preti da će zatvoriti ukoliko Izrael i zapadni saveznici nastave sa pritiscima na Teheran. Iranski patrolni čamci približili su se nosaču aviona „USS Abraham Linkoln“, koji je predvodio američku flotilu prilikom ulaska u Ormuski moreuz. Nakon što je američki helikopter u znak upozorenja nadleteo iranska plovila, ona su se okrenula i udaljila, ali je to verovatno tek početak ispitivanja snaga u ovom moreuzu.\nVilijem Hejg, ministar spoljnih poslova Velike Britanije, u intervjuu „Dejli telegrafu“ kazao je da pokušaj Irana da napravi oružje za masovno uništenje preti da pokrene „novi hladni rat“ koji bi predstavljao još veću pretnju za počinjanje nuklearnog sukoba nego u vreme kada su SSSR i Zapad bili sučeljene strane. Britanski šef diplomatije je rekao da njegova zemlja u ovom trenutku ne podržava napad na Iran i da bi takav vojni poduhvat predstavljao veliki trošak.\nHejg tvrdi da bi za region Bliskog istoka predstavljalo veliku opasnost da Iran postane nuklearna sila, ali da treba dati još vremena diplomatiji i ekonomskim pritiscima na režim u Teheranu.\n- Veoma smo jasno stavili do znanja svima da mi ne zagovaramo vojnu operaciju - rekao je Hejg.\nIran, pritisnut međunarodnim sankcijama, u poslednje dve nedelje je na svetskom tržištu kupio čak 1,1 milion tona pšenice, i to iz Nemačke, Kanade, Brazila i Australije, a zbog sankcija i ograničenog priliva dolara i evra, vlasti u Teheranu su prinuđene da robu plaćaju u drugim valutama. Zbog toga se Iran sada okreće pregovorima sa Rusijom, čiju će pšenicu plaćati rubljama. Ova odluka ima i strateški smisao, pošto je Rusija već stala na stranu Sirije, još jedne države čije su vlasti u sukobu sa Zapadom.\n1. A koji los djak sa kecom iz geografije napravi tu mapu i smesti Libiju u Liban? :)


Bioničko oko omogućilo Ruskinji da posle 13 godina ponovo progleda\nBioničko oko omogućilo Ruskinji da posle 13 godina ponovo progleda\nPo ceni od 140 000 dolara ovo je tek druga ovakva operacija u Rusiji.\n21. decembra dotad potpuno slepa žena iz Čeljabinska je prvi put posle 13 godina ugledala svog muža. Antonina Zaharčenko je od detinjstva imala narušen vid, a 2004. godine, kad joj je bilo 37 godina, potpuno je oslepela. Sada, skoro 14 godina kasnije, mikročip ugrađen u njeno oko omogućava joj da delimično povrati vid.\nBioničko oko je visokotehnološko dostignuće koje se sastoji od električnog implanta, naočara sa kamerom i posebnog uređaja za procesuiranje slike sa kamere. Kamera hvata sliku i šalje je u mikročip koji je ugrađen u oko pacijenta, signal se zatim konvertuje u sliku koju mozak može da primi.\nTokom operacije se u žutu mrlju, centralni deo mrežnjače, ugrađuje mikročip i pacijent je u stanju da vidi sliku u pikselima.\nPostoji najmanje 10 verzija ove tehnologije, koja ima zajednički naziv protetičko oko, a verzija koja je ugrađena u Rusiji je samo jedna od mogućih opcija.\n„Ovo je američka tehnologija razvijena tokom poslednjih 10 godina”, objašnjava Hristo Tahčidi, očni hirurg i direktor medicinskog centra u kojem je izvršena operacija.\n„Bioničko oko povezuje elektroniku i biologiju. U toku su klinička ispitivanja ovog sistema. Dosada je u svetu izvedeno samo nekoliko desetina ovakvih operacija”, kaže ruski hirurg.\nU Rusiji je ovo tek druga eksperimentalna operacija u kojoj je bioničko oko uspešno ugrađeno. Prvu operaciju ugradnje bioničkog oka u Rusiji izveo je u avgustu 2017. godine isti tim hirurga pod Tahčidijevim vođstvom. Bila je to važna prekretnica za primenu tehnologije bioničkog oka u Rusiji.\nZa 140 000 dolara možete povratiti vid\nOba pacijenta, međutim, nikada neće moći da vide onako kako vide ljudi sa zdravim očima. „Ova operacija je samo prva faza u razumevanju funkcionisanja vizuelne proteze”, kaže Tahčidi.\n„Tokom operacije se u žutu mrlju, centralni deo mrežnjače, ugrađuje mikročip i pacijent je u stanju da vidi sliku u pikselima. Međutim, za razliku od slika sa velikim brojem piksela, pacijent vidi svetlosne mrlje koje su mnogo manje jasne. Radi se pre o sistemu svetlosnog kodiranja koji on, uz našu pomoć, treba da razvije i tako nauči da živi u ovom novom svetu”, objašnjava ruski hirurg.\nPa ipak, prvi pacijenti kojima je ugrađeno bioničko oko doživeli su radost o kojoj ranije nisu mogli ni da sanjaju: ponovo su posle mnogo godina mogli da vide svoje najmilije. Cijena operacije se procenjuje na oko 140 000 dolara, pa veoma mali broj ljudi koji su izgubili vid može sebi da priušti ovu inovativnu proceduru.\nPrve dve uspešne operacije finansirale su humanitarne organizacije, medicinske ustanove i privatne fondacije. Posle prve uspešne implantacije, zamenica ministra zdravlja Rusije Tatjana Jakovljeva obećala je da će biti razmotrena mogućnost da se ova vrsta operacije nađe na listi visokotehnoloških operacija koje u potpunosti finansira država.\nS obzirom da se još uvek ne nalazi na ovoj listi, skoro 50 000 ruskih građana koji su izgubili vid moraće da sačekaju na šansu da ponovo vide svoje bližnje.\nfoto: Pixabay / Russia beyond/ vostok.rs\nRT: Hipersonični „Avangard“ u službi i završetak arktičkog čišćenja - ruski vojni plan za 2019. godinu\nUkrajinske snage 22 puta napale teritoriju DNR\nPrema saopštenju Ministarstva odbrane DNR ukrajinske snage su za protekla 24 sata 22 puta napale teritoriju DNR.Pod vatrom ukrajinskih snaga našlo se 8 naseljenih mesta Republike.\nSrbsko hemijsko društvo uručilo kompaniji NIS priznanje za saradnju\nRT: Naćemo se na tamnoj strani Meseca: Kina pokrenula istorijsku istraživačku misiju


Japan: Nuklearka Tokai Daini ne bi trebalo ponovo da radi\nTanjug 18. marta 2021. 15:28\nTOKIO – Japanski sud u distriktu Mito presudio je danas da nuklearna elektrana Tokai Daini ne bi trebalo ponovo da krene da radi, jer joj nedostaju odgovarajući planovi za bezbednu evakuaciju skoro milion ljudi koji živi u blizini u slučaju nesreće poput one u Fukušimi.\nOkružni sud u Mitu stao je na stranu 224 stanovnika koji su brinuli o sigurnosti nuklearne elektrane Tokai Daini, koja se nalazi samo 110 kilometara severoistočno od gusto naseljene prestonice Tokija, preneo je AP.\nTužioci su podneli tužbu 2012. godine, rekavši da postrojenju, kojim upravlja Džepen Atomik Pauer ko, nedostaju odgovarajuće mere za slučaj zemljotresa i cunamija, kao i odgovarajući planovi evakuacije za naseljeni region.\nPostrojenje Tokai Daini pokrenuto 1978. godine, nije radilo od zemljotresa i cunamija 2011. godine na japanskoj severoistočnoj obali koji su izazvali katastrofu u Fukušimi.\nTokai Daini dostiglo je 40-godišnje operativno ograničenje 2018. godine, ali je od regulatora dobilo 20-godišnje produženje.


(VIDEO) Ekipa Gakovo pobednik „Seoskih sportskih igara“ održanih u Gakovu - RTV Sreće Sombor\n„Seoske sportske igre 2020.“ u organizaciji Sportskog saveza Srbije, Grada Sombora i Sportskog saveza grada Sombora održane su u subotu u Gakovu.\nNa sportskom nadmetanju, sa ciljem da pokrene sugrađane na selima da se bave sportom, učestvovale ekipe Gakova, Rastine i Riđice Igre zvanično otvorio Davor Štefanek predsednik Sportskog saveza Srbije.\n“Zaista smo se potrudili da manifestaciju „Seoske sportske igre“ organizujemo na nekim mestima koje nisu do sada bile zapažene a jedno od tih mesta je i Gakovo. Mislim da se svim ljudima gde smo do sada organizovali jako svidela ova ideja što je Sportski savez Srbije doneo i mislim da je ovo pravi pogodak da se pokrene sport i u sredinama u kojima nije toliko zastupljen“, istakao je Davor Štefanek, predsednik Sportskog saveza Srbije.\n„Smatram da je izuzetno važno i pre svega želim da se zahvalim Sportskom savezu Srbije koji su nam poverili održavanje ove manifestacije, jer smatramo da uključiti sela u fizičke aktivnosti i ovakve aktivnosti od velikog je značaja kako bi se održale manifestacije i sport na selima. Nadamo se da ćemo ovom manifestacijom malo da podignemo svest o važnosti bavljenja fizičkom aktivnošću, a ovo je jedna u nizu dobre saradnje sa Sportskim savezom Srbije“, rekla je Antonija Nađ Kosanović gradska većnica za sport, decu, omladinu i zdravstvo.\nZa takmičenje u Gakovu bile su prijavljene 3 ekipe Gakovo , Riđica i Rastina. Discipline u kojima su se prijavljene ekipe takmičile bile su : bacanje kamena sa ramena, skok iz mesta, nadvlačenje konopca, obaranje ruku, mali fudbal, odbojka, nadvlačenje štapa, šah, narodno rvanje i poligon.\nPosle zanimljivih i uzbudljivih nadmetanja najviše bodova 23, sakupila je ekipa Gakovo i ostvarila pravo na završno takmičenje „Seoskih sportskih igara 2020.“, koje će se održati od 25.do 27. septembra u Vrnjačkoj banji. Tamo će se okupiti pobednici sa organizovanih igara u Ubu, Valjevu, Kraljevu, Kruševcu, Majdanpeku, Petrovacu na Mlavi, Zaječaru, Vranju, Priboju i Velikoj Plani. Druga je bila ekipa Rastine sa 20 a treća Riđica sa 17 bodova.\nEkipa pobednik Seoskih igara na državnom nivou, pored lopti, dobiće nagradu za grad/opštinu/selo koje predstavljaju – sportsko igralište.\n(VIDEO) „Radnički 1912“ i dalje neporažen na svom terenu, a „Radnički“ ostvario drugu pobedu u gostima


Hoti aktuelizuje fašističke snove o "velikoj Albaniji" - IndeksOnline.rs\nNaslovna REGION Albanija Hoti aktuelizuje fašističke snove o “velikoj Albaniji”\nHoti aktuelizuje fašističke snove o “velikoj Albaniji”\nBEOGRAD – Svako javno iznošenje pretenzija prema tuđim teritorijama jeste pretnja stabilnosti regiona i neminovno utiče na pogoršanje međunacionalnih odnosa na Kosovu i Metohiji, saopštila je danas vladina Kancelarija za Kosovo i Metohiju.\nU saopštenju se navodi da najnovijom provokacijom funkcioner DPK Redžep Hoti ponovo aktuelizuje fašističke snove o stvaranju takozvane “velike Albanije”, ali i takozvane “zelene transferzale” na Balkanu.\n“Umesto što preti nepostojećom silom, Hoti i njegove stranačke kolege bi trebalo da se pozabave pitanjem zašto mladi ljudi glavom bez obzira beže put Zapada iz njihove kriminalno-terorističke tvorevine”, poručuje se u saopštenju.\nRatoborna retorika Redžepa Hotija, ističe se, počiva na lažnoj predstavi o sopstvenoj snazi, kao i na strahu zbog činjenice da se širom sveta sve više uviđa da je podrška albanskim separatistima na Kosovu i Metohiji bila greška i da je njihova kriminalna tvorevina, nastala na nasilju i kršenju međunarodnog prava, neodrživa.\n“Srbija će nastaviti da konstrukivno doprinosi stabilnosti regiona i da sa odgovornim delom međunarodne zajednice radi na izgradnji održivog mira na ovim prostorima”, navodi se u saopštenju.\nHoti je ranije danas rekao da podela Kosova, koju zagovaraju srpski zvaničnici, nije na dnevnom redu, a ako bi bila onda bi to podrazumevalo da Kosovu pripadne Sandžak i deo juga Srbije.\nPrethodni tekstMigrant povređen u tuci u izbeglickom centru Salakovac\nSledeći tekstFormirana Radna grupa za izradu medijske strategije


Sukob demonstranata i policije u Atini, 10. februara 2012.\nNezadovoljstvo zbog novih zahteva Evropske Unije, zajedno sa još jednom rundom mera štednje, dovelo je do protesta i sukoba izmedju demonstranata i policije u Grčkoj, kao i do jačanja antinemačkog raspoloženja.\nNa ulicama Atine danas su bacani Molotovljevi kokteli, a korišćene su i patrone suzavca i kamenice, dok su se gnevni demonstranti sukobljavali sa policijom u punoj opremi. Na drugim mestima, demonstranti su, držeći se za ruke, mirno protestovali ali je nezadovoljstvo bilo vidno.\nVlada premijera Lukasa Papadimosa saopštila je da Grčka ima malo izbora i da mora da prihvati teške mere uz paket pomoći Evropske Unije od 172 milijarde dolara. Glasanje u parlamentu o novim merama štednje zakazano je za nedelju.\nZakonodavci su se već dogovorili da smanje iznos minimalnog dohotka za 22 odsto i eliminišu 15 hiljada radnih mesta u državnoj službi. Medjutim, plan je izazvao neslaganje čak i u vladajućoj koaliciji u kojoj je lider desne Laos partije Jorgos Karacaferis nazvao nove uslove EU „poniženjem“, koje je nametnula Nemačka. Lider Nove demokratije, Antonis Samaras rekao je da razume emocionalni odgovor ali je insistirao da Grčka nema drugo rešenje.


Beogradu poziv na pregovore, Sarajevu kritike | Politika | DW | 02.11.2011\nPredsednik Evropskog parlamenta Jirži Buzek tokom svoje trodnevne posete Zapadnom Balkanu, poručiće zemljama regiona da vrata EU ostaju otvorena i pozvati ih na dalje reformske procese.\nPredsednik Evropskog parlamenta započinje turneju po Zapadnom Balkanu\nPredsednik Evropskog parlamenta svoju trodnevnu posetu Zapadnom Balkanu počinje danas (2.11.) kada će u Zagrebu, hrvatskim zvaničnicima lično čestitati na završetku pristupnih pregovora i pristupanju Hrvatske Evropskoj uniji, predviđenom za sredinu 2013. godine. To će, prema Buzekovom mišljenju, biti „istorijski čin“, kako za Hrvatsku tako i za EU. Istovremeno očekuje se da predsednik EP pozove Zagreb da nastavi sa političkim i ekonomskim reforma kao i da naglasi da će od same Hrvatske zavisti koliko će ta zemlja imati koristi od članstva u EU.\nU nastavku svoje posete Zapadnom Balkanu, Buzek će zemljama regiona preneti poruku da i posle pristupanja Hrvatske EU vrata Unije ostaju otvorena. Očekuje se da će on svoje sagovornike u Beogradu i Sarajevu pozvati da se fokusiraju na budućnost, jer, prema mišljenju predsednika Evropskog parlamenta, prošlost trenutno previše utiče na retoriku na Zapadnom Balkanu.\nPredviđeno je da se u četvrtak (3.11.) Jirži Buzek sastane sa predsednikom i premijerom Srbije, Borisom Tadićem i Mirkom Cvetkovićem, kao i sa predsednicom Narodne Skupštine Srbije Slavicom Đukić-Dejanović. Predsednik Evropskog parlamenta tom prilikom će se obrati i poslanicima srpskog Parlamenta.\n„U Beogradu će predsednik Buzek pohvaliti uspeh Srbije koji se ogleda kroz dobijanje preporuke za status kandidata za članstvo u EU. Istovremeno, Buzek će pozvati na dalje reforme i napore u cilju započinjanja pristupnih pregovora. Takođe on će pozvati i na normalizaciju odnosa sa Kosovom“, izjavio je za Dojče Vele Marcin Grajevski, član kabineta predsednika Evropskog parlamenta.\nU Evropskom parlamentu naglašavaju da će Buzek uputiti preporuku vlastima u Srbiji da učine sve što mogu kako bi se smirile tenzije na severu Kosova, kao i da će ponoviti stav Evropske komisije da priznanje Kosova nije uslov za pristupne pregovore Srbije sa Evropskom unijom.\nPred posetu Jiržija Buzeka Zapadnom Balkanu, u Briselu se naglašava činjenica da je Evropski parlament kroz svoje delovanje i donete rezolucije zastupao proširenje, kao i da je svaku zemlju ocenjivao prema njenim uspesima na putu evrointegracija. Zato se i očekuje da će upravo na poslednjoj stanici svog ovonedeljnog boravka u regionu, u petak (4.11.) Jirži Buzek u Sarajevu izneti oštrije poruke.\n„U Bosni i Hercegovini očekujem da predsednik Buzek izrazi svoje žaljenje zbog nemogućnosti napretka zemlje ka članstvu u EU. On će pozvati sve političke snage u zemlji da rade zajedno na putu ka EU“, izjavio je Grajevski.\nU Evropskom parlamentu naglašavanju da će u pitanju biti vrlo ozbiljne poruke upravo zbog situacije u BiH. Iz kabineta predsednika Evropskog parlamenta, u razgovoru za Dojče vele, poručeno je da Evropa želi da vidi napredak BiH, ali i ocenjeno da je zemlja u zastoju zbog unutrašnjih političkih svađa.\nOčekuje se da Buzek tokom sastanka sa članovima predsedništva i predstavnicima Parlamenta BiH pozove na dogovor, da još jednom podrži rad visokog predstavnika u Bosni i Hercegovini i podsetiti na tri uslova za dalji napredak zemlje - reviziju Ustava i zakona o cenzusu, i formiranje vlasti na državnom nivou.\nKljučne reči jirži buzek, zapadni balkan, srbija, bih, hrvatska, eu\nTrajni link https://p.dw.com/p/133US


Na birališta u Boru može da izađe 43.837 građana – RADIO TELEVIZIJA BOR\nBOR – Birački spisak građana za predstojeće predsedničke izbore, zaključen je 17. marta u ponoć. Do tog vremena oni koji su želeli da promene neke podatke mogli su zahtev da podnesu lokalnoj samoupravu u mestu u kome žive. Promene su i dalje moguće, ali građani sada moraju zahtev da podnesu direktno Ministarstvu lokalne samouprave. Posle zaključenja biračkog spiska pravo da izađe na predstojeće predsedničke izbore u Boru će imati približno 44 hiljade birače, 464 manje u odnosu na parlamentarne izbore održane pre godinu dana.\n„Posle zakonom predviđenog roka za zaključenje biračkih spiskova, pravo da izađe na predsedničke izbore drugog aprila u Boru će imati 43.837 građana. Oni će moći da glasaju na jednom od 47 biračkih mesta, a jedina promena je u lokaciji jednog biračkog mesta. Građani koji su do prošle godine glasali u prostorijama mesne zajednice „Mladost“ sada će na biralište ići u osnovnu školu „Treći oktobar“ na ulaz sa donje strane, zbog privatizacije objekta u kome je bila mesna zajednica. Očekuje se da do 27. marta, kada je zakonski rok za to, budu formirani i birački odbori u proširenom sastavu koji će kontrolisati regularnost izbora.“ – kaže Ljubinka Jelić, predsednik Opštinske izborne komisije.\n„Što se dokumenata tiče, moći da se glasa sa važećom ličnom kartom, pasošem ili vozačkom dozvolom. S obzirom na to da znamo da određeni broj pre svega starijih sugrađana nije još dobio novu ličnu kartu, tražili smo pojašnjenje od Republičke izborne komisije. Prema informacijama koje smo dobili, građani koji još uvek nisu dobili novu ličnu kartu moći će da glasaju sa starom ličnom kartom uz potvrdu da su predali dokumenta za izdavanje nove u policijskoj upravi“ – naglašava Ljubinka Jelić.\nTags: biracki spisak, biralista u boru, Bor, izbori 2017\nPrevious Utvrđen broj birača u Srbiji\nNext Počelo štampanje glasačkih listića


Toyota Camry se vraća u Evropu - hoćemo je i mi! - Automagazin\nToyota Camry se vraća u Evropu - hoćemo je i mi!\nJapanska kompanija zvanično je potvrdila, da će najprodavaniji sedan srednje i više srednje klase konačno vraća u Evropu. Na Stari kontinent, Toyota Camry stiće posle dugih četrnaest godina...\nNjegov 2.5 litarski električni pogon kombinuje efikasnost potrošnje goriva i nisku emisiju gasova, kao i tihu operativnost sa još više snage i većim odzivom. Potpuno novi Camry je osma generacija automobila koja je osvojila veliki broj nagrada i priznanja od kada se prvi put pojavio u prodaji 1982. godine. Model je bio prisutan u više od 100 država širom sveta, sa prodajom od 19 miliona automobila.\nCamry ostaje najbolje prodavani sedan u D/E segmentu, sa godišnjom prodajom od više od 700.000 automobila.\nKao rezultat, potpuno novi Camry dizajniran je na osnovnim vrednostima, koje su ga učinile popularnim danas – najbolji odnos kvaliteta, trajnosti i pouzdanosti u segmentu, tih rad i udobnost vožnje, privlačan unutrašnji i spoljašnji dizajn, izuzetna udobnost i prostranost, vrhunska tehnologija pogonskog sklopa i potpuno novi užitak vožnje, zahvaljujući dinamici vožnje koja je posebno prilagođena za evropsko tržište.\nNjegov elegantan i dinamičan spoljašnji izgled odlikuje se putničkom kabinom sa produženom linijom krova, koja osigurava komfor putnika, kombinovanu sa kompaktnim bočnim prozorima koji se protežu od prednjih do zadnjih točkova i tako stvaraju jedinstven sportski izgled.\nUnutrašnjost predstavlja idealan spoj dizajna, udobnosti i vrhunske izrade. U prednjem delu automobila nalazi se nova, blago zaobljena instrument tabla, kao i ergonomično i prilagođeno vozačevo mesto. Zadnji deo automobila nudi putnicima izuzetnu prostranost i visok nivo udobnosti.\nNovi Camry Hibrid će biti dostupan širom Evrope u prvom kvartalu 2019.\nAutomagazin.rs / PR\nPredstavljeni ranije ove godine, novi modeli Corolla i RAV4 2019. ostvarili su najbolji mogući rezultat osvojivši maksimalnih pet zvezdica kao ocenu bezbednosti vozila po najnovijem i strožem ispitivanju Euro NCAP za 2019. godinu...\nRenault Megane R.S. Trophy-R je novi rekorder Ringa (VIDEO)\nFrancuska automobilska kompanija juče se pohvalila rekordnim rezultatom na slavnoj stazi Nürburgring-Nordschleife. Novi Megane R.S. Trophy-R, proteklog vikenda na ovoj stazi postao je najbrži automobil sa pogonom na prednje točkove...


Đaković poručio Đuraškoviću: SDP-u je važno samo što misli DPS - CdM\nĐaković poručio Đuraškoviću: SDP-u je važno samo što misli DPS\nČlan odbora URA Kotor i predsjednik mladih URE, Milan Đaković, odgovorio je na saopštenje Nikole Đuraškovića iz SDP-a. Đaković je poručio Đuraškoviću da čitava javnost vrlo dobro zna da je SDP-u važno samo ono što misli DPS i kako da se vrate u zagrljaj te partije i opet budu dio režima Mila Đukanovića.\n“Partiji kojoj je važnije što kažu DPS i članovi organizovane kriminalne grupe od onoga što kažu kolege iz opozicije nije mjesto za opozicionim stolom. Vječitim partnerima DPS-a suvišno je odgovarati na prozivke o fabričkim podešavanjima posebno ako se ima u vidu da politička fabrička podešavanja Đuraškovića vode upravo u DPS”, ističe on.\nĐaković navodi da kada je riječ o Kotoru da je URA više od 18 mjeseci upozoravala na intezitet krize u kotorskoj vlasti.\n“Đurašković izgleda sa Cetinja nije uspio da vidi da su jedni od glavnih krivaca te krize upravo odbornici SDP-a koji su blokirali rad lokalne skupštine i funkcionisanje lokalne vlasti. I u Kotoru, a očigledno, i na državnom nivou vi ste odlučili da budete partneri DPS-a čime ste sami sebe isključili iz bilo kakvih opozicionih aktivnosti”, kazao je on.\nTagsDPS Kotor Milan Đaković SDP URA\nJedinstvo opozicije na pomolu. Hahahahaha…\nBorba za glasove je počela\nnevjerovatno koliko ura zeli da se vrati demokratama u zagrljaj da su cak zaboravili sta su izjavljivali povodom jokiceve vladavine prije par mjeseci\nZa SDP se bar znade da su proCRNOGORSKI orijentisana partija, a vama se ne zna Bozje zore, Ne bijase tako davno kad ste u kolo pod Mandinu subaru bili. Vi ste bas olicenje principijelnosti i dosljednosti,\nOdlicno je ovo prepucavanje za jedinstvo opozicije mladi Djakovicu nego mi je zao sto ne znas da ti je partija nastala iz Pozitivne koja je onomad predala drzavu DPS-u\nPa nije mogao Djuraskovic da vidi posto je sa Cetinja ali vasa potpredsjednica koja je dala ostavku upravo zbog Jokica i njegovog autokratskog vladanja JESTE\nZasto se URA koprca?? Otkad su to partije koje su jedva presle cenzus bitne?? Ajde mali popij mlijeko i na spavanje.\n”Vječitim partnerima DPS-a suvišno je odgovarati na prozivke o fabričkim podešavanjima..” Tvoj kolega Mikic je to prvi spomenuo nego si ti prilicno glup da bi to ukapirao\nA vasa fabricka podesavanja vas vracaju upravo u krilo Darka Pajovica. A sram da te bude mali\nČlanovi OKG su juče osuđeni na 68 godina zatvora i sa njima si u koaliciji u Budvi,Kotoru,H.Novom u odupri se i svuda đe misliš da te oni mogu dovesti na vlast.


TERAPIJE SENZORNE INTEGRACIJE – DIREKTNA INTERVENCIJA | Senzorijum\nDa bi de prevazišle senzorne teškoće i dostiglo bolje adaptivno ponašanje, pored pomoći roditeljima i negovateljima da razumeju senzorno učešće u detetovom ponašanju i razvijaju dobar odnos sa detetom i modifikovanja okruženja koje odgovara detetovim potrebama za neku decu je neophodno sprovođenje direktno usmerene individualne terapije „jedan na jedan“ od strane posebno obučenog stručnjaka za senzornu integraciju.\nIntervencije za disfunkcije u senzornom procesiranaju uključuju obezbeđivanje obogaćenog senzornog iskustva što nije isto a često se i pogrešno tumači kao „senzorna stimulacija“. Senzorni stimulans treba da bude prirodna komponenta svake aktivnosti i zahteva organizovan odgovor od deteta, naročito u aktivnostima koje su detetu nove.\nIntervencije su terapijske kada su povezane sa detetovim emocijama, njegovom inicijativom i unutrašnjom motivacijom\nKoliko god je bogat i stimulativan senzorni stimulans, ako aktivnost nije svrsishodna, mali je benefit za samo dete. Ovo predstavlja veliki izazov za terapeuta kada se radi o malom detetu koje može da ima slabiju prilagodljivost u interakciji sa ljudima i predmetima u svom okruženju. Slično je i kod dece sa autizmom ili velikim razvojnim poremećajima usled ograničenih veština, slabe motivacije ili nedovoljne pažnje.\nDirektan, individualizovan senzorno-integrativan tretman je baziran na pretpostavci da određeno senzorno iskustvo može da vodi ka promenama u ponašanju, što je roditeljima često i najvažnije\nTokom procene senzornog procesiranja, praktičar postavlja hipoteze o osnovnom senzorno- uslovljenom razlogu za detetovo ponašanje, stereotipiju ili repetitivno ponašanje. Tokom intervencije, praktičar testira ove hipoteze i obezbeđuje prikladno, dozirano senzorno iskustvo kao sredstvo da pomogne detetu kako bi steklo bolje adaptivno ponašanje.\nKontinuirana procena tokom intervencije je neophodna budući da su detetov stepen razvoja, trenutni nivo pobuđenosti i angažovanje u konstantnoj promeni. Praktičar mora pažljivo da posmatra i budno prati kako bi došlo do dobrog poklapanja terapeutskih aktivnosti, detetovih sposobnosti i potreba u tom određenom trenutku, ali i tokom vremena.\nKada se intervencija „poklopi“ sa detetovim senzornim potrebama kroz odgovarajuće izazove i aktivnosti, dezorganizacija u ponašanju i stereotipija će se smanjiti, dok se organizovano i adaptivno ponašanje povećava\nPromene moraju da budu male i postepene i treba da postoje prilike za ponavljanjem i uvežbavanjem. Gestovi, facijalna ekspresija, postura tela, vokalizacija sugerišu koliko/kako bi deca želela da se senzorni inputi promene – sporije, brže, više ili manje.\nProgram tretmana treba da bude u skladu sa detetovim kapacitetom i potrebama koje su prepoznate kroz standardizovanu procenu. Terapeut mora sa posebnom osetljivošću da prati dete kako bi prepoznao njegove neposredne potrebe i da bi obezbedio mogućnost angažovanja u senzornom okruženju.\nKako senzorno-integrativna intervencija uključuje interakciju između deteta i terapeuta kao i deteta i okruženja, ne može se sve unapred planirati. Kada se senzorno-bazirano ponašanje deteta razume, praktičar tada zna odakle da počne sa razrađivanjem početnog senzornog iskustva i može da formira ideje o tome kako da uvede alternativne aktivnosti koje bi obezbedile slične senzorne stimulanse.\nNajčešća greška koja se javlja u radu je kada se napravi previše promena u aktivnostima ili se suviše brzo primenjuju. Promene treba da budu male i postepene ali je neophodno da postoje prilike za ponavljanjem i primenom u praksi.\nPromene u ponašanju deteta treba pratiti da bi se ustanovilo da li određena aktivnost utiče na kompleksnost i organizaciju u ponašanju ili dovodi do toga da se dete povuče ili odreaguje dezorganizovanim ponašanjem\nJedna od najtežih stvari u senzorno integrativnoj intervenciji za terapeute je dozvoliti detetu da ono samo upravlja aktivnošću i sopstvenim angažovanjem dovoljno dugo za adekvatnu praksu i učenje.\nDirektna „jedan na jedan“ internvencija može da se obezbedi time što će se bazirati na senzorno-integrativnoj teoriji i kliničkoj praksi.


ODLUKA O JEDINSTVENOM KODEKSU ŠIFARA ZA UNOŠENJE I ŠIFRIRANJE PODATAKA U EVIDENCIJAMA U OBLASTI RADA: Novo zanimanje omladinski radnik\nOd početka 2019. godine u Srbiji je na snazi novi šifarnik koji je obuhvatio 3.641 zanimanje, a među novim poslovima našli su se i oni koji do sada zvanično nisu bili na tržištu rada, među njima i omladinski radnik.\nNeka istraživanja pokazuju da je oko 80 odsto omladinskih radnika angažovano volonterski, a predstavnici tog sektora ističu da je prepoznavanje omladinskog radnika kao zanimanja veoma važno jer će to doprineti da oni budu "viđeni" na svim mestima gde su mladi prisutni - gotovo u svim javnim institucijama od nacionalnog do lokalnog nivoa, a i u pogledu osiguranja kvaliteta programa omladinskog rada.\nProgramski koordinator u NAPOR (Nacionalnoj asocijaciji praktičara/ki omladinskog rada) Nemanja Obradović kaže da je ta organizacija osnovana pre deset godina upravo sa idejom da omladinski rad bude prepoznat kao zanimanje.\n"Konkretno, priznavanje zanimanja omogućava postavljanje kompetentnih omladinskih radnika u lanac sistemske brige o mladima, što bi trebalo da odgovori i na problem održivosti omladinskih programa, kao i saradnje različitih aktera omladinske politike", objasnio je on.\n"Prethodnih godina smo se posvetili definisanju uloga svih lokalnih aktera, koje moraju da se razlikuju, gde smo konačno došli do razumevanja šta je posao omladinskog radnika, a šta nije", rekao je Obradović. Ono što u toj organizaciji još uvek video kao problem, je održivost programa koje omladinski radnici sprovode.\nPrethodna istraživanja pokazala su, kaže, da je više od 80 odsto omladinskih radnika angažovano volonterski. To praktično znači da ogroman broj njih nosi ozbiljnu odgovornost za sprovođenje programa za mlade, bez ikakve novčane naknade.\nCeo sistem je i dalje zavisan od aktivističkog delovanja i snalažljivosti omladinskih radnika da obezbede neophodne resurse za sprovođenje programa omladinskog rada, ističe Obradović.\nMinistar za rad, zapošljavanje, boračka i socijalna pitanja Zoran Đorđević kaže da će praktično od 1. januara 2020. svi poslodavci prilikom prijave radnika Centralnom registru morati da navedu tačno zanimanje. Zato su sada, kaže, zanimanja razvrstana, kako bi se radnici prijavili pod određenom šifrom i tačno za posao koji rade.\nĐorđević kao primer navodi zanimanje programer koje do sada nije postojalo, a sada se našlo u šifarniku zanimanja. Od ove godine poslodavci će morati radnike da preregistruju i navedu konkretna zanimanja. Neće samo biti važno da ih prijave pod bilo kojom šifrom već će biti u obavezi da budu prijavljeni baš za ono što rade, kaže Đorđević.\nPrimera radi, nisu bila prepoznata neka zanimanja, naročito u oblasti IKT, pa kada su se programeri prijavljivali na evidenciju NSZ nisu mogli da budu prijavljeni pod šifrom programer, jer ona nije bila prepoznata na tržištu rada.\nNovi šifarnik obuhvatio je 3. 641 zanimanje, a lista je usklađena sa potrebama privrede i tržišta rada u Srbiji, kao i sa međunarodnim standardom.\nJedinstveni kodeks šifara za unošenje i šifriranje podataka u evidencijama u oblasti rada obuhvata pet šifarnika- zanimanja, nivoa kvalifikacija, država, opština, i naselja.\nIdeja je da novi šifarnik bude od koristi svim nadležnim službama i ministarstvima naročito Ministarstvu prosvete jer će moći da edukuje obrazovne profile za nedostajuća zanimanja. Njegovo uvođenje od velike je važnosti i za praćenje i analizu na tržištu rada u Srbiji, ističu nadležni.\nIzvor: Vebsajt Kurir, 27.01.2019.


Poziv malim i srednjim preduzećima u Bosni i Hercegovini - CIDEA\nSvjetska banka (WBG), u saradnji sa Švedskom agencijom za međunarodni razvoj i saradnju (SIDA) i uz implementaciju konsultantske kuće Deloitte, finansira projekt Savjetodavna podrška poslovnom upravljanju.\nU okviru projekta Savjetodavna podrška poslovnom upravljanju u Bosni i Hercegovini, preduzećima se nudi besplatno i prilagođeno poslovno savjetovanje za podsticanje uspješnog poslovanja preduzeća, te stvaranja novih radnih mjesta. Ispunjavanjem prijavnog obrasca za učešće na projektu Savjetodavne podrške poslovnom upravljanju, dobivate priliku da Vaše preduzeće bude odabrano za intenzivnu stručnu podršku u kreiranju prilagođenih strategija za rast i razvoj poslovanja.\nBitno je naglasiti da su mala i srednja preduzeća jedan od najvažnijih faktora sveobuhvatnog privrednog rasta, koja u Bosni i Hercegovini generiraju preko 60% ukupne zaposlenosti i preko 60% BDP-a. S ciljem podsticanja rasta i razvoja poslovnih subjekata projekt će omogućiti podršku priznatih Deloitte eksperata u kreiranju ciljanih rješenja za stvarne izazove sa kojima se susreću mala i srednja preduzeća u Bosni i Hercegovini.\nKako učešće može unaprijediti poslovanje preduzeća?\nUčešće na projektu osigurava besplatnu poslovnu podršku lokalnih i regionalnih Deloitte eksperata, te uključuje podršku u sljedećim oblastima poslovanja:\n– analiza ključnih poslovnih funkcija (razvoj proizvoda, proizvodnje, prodaje i marketinga, upravljanja ljudskim resursima i dr.) i identifikacija prilika za unapređenje poslovnih procesa;\n– identificiranje jedinstvenih mjera za unapređenje poslovanja,\n– pružanje podrške prilikom implementacije identificiranih mjera, kao i podršku za strateško upravljanje, planiranje, finansije i računovodstvo, zaštite okoliša, te drugih oblasti.\nPodrška projekta je usmjerena prema preduzećima koja zadovoljavaju ispod navedene kriterije:\n– imaju sjedište u široj regiji gradova Sarajeva, Banja Luke ili Mostara,\n– imaju najmanje 10, a najviše 100 zaposlenika,\n– da su u 100% privatnom vlasništvu,\n– da su finansijski odgovorni u smislu uredne uplate poreza, doprinosa i drugih obaveza,\n– da imaju stabilno i uspješno poslovanje, finansije i reputaciju, i\n– da posluju najmanje 3 godine.\nOvaj poziv nije pogodan za sljedeća preduzeća koja su:\n– registrovana kao samostalna djelatnost ili obrti,\n– preduzeća u državnom/javnom vlasništvu,\n– finansijske institucije,\n– registrovana za obavljanje sljedećih djelatnosti: kockanja, lutrije i igara na sreću, proizvodnja i trgovina oružjem, proizvodnje duhana i duhanskih proizvoda,\n– na listi isključenja IFC-a (International Finance Corporation),\n– trenutno primaju sličnu podršku drugih donatora.\nOčekivano trajanje projekta je 9 mjeseci, za vrijeme kojeg se očekuje aktivna saradnja izabranih preduzeća radi uspješnog ispunjenja ciljeva podrške.\nKako se zainteresovana preduzeća mogu prijaviti?\nUkoliko ste zainteresovani za navedenu besplatnu konsultantsku podršku i zadovoljavate gore navedene kriterije ili su Vam potrebne dodatne informacije:\n– kontaktirajte putem e-maila CEBAPrijava@deloitte.com kako biste izrazili svoj interes, te dobili prijavni obrazac za popunjavanje i upute za prijavu, ili – posjetite web stranicu www.deloitte.com/ba kako biste preuzeli prijavni obrazac, te isti popunili i dostavili prema definiranim uputama.\nU zavisnosti od broja primljenih prijava kao i finansijskih ograničenja projekta, preduzeća će biti rangirana u skladu sa projektnim ciljevima i kontaktirana.


AI Builder – inteligentna automatizacija | Microsoft Power Automate\nUvedite veštačku inteligenciju u automatizaciju pomoću usluge AI Builder\nKreirajte inteligentnu automatizaciju i pronađite uvide tako što ćete izgraditi prilagođene modele veštačke inteligencije u okviru usluge Power Automate.\nPravite modele veštačke inteligencije u samo nekoliko minuta\nJednostavno za kreiranje\nOmogućite svima da razvijaju modele veštačke inteligencije i upravljaju njima uz detaljne smernice i pojednostavljeno upravljanje i usaglašenost.\nPrimenite veštačku inteligenciju na sve izvore podataka koristeći biblioteku sa preko 500 konektora uključujući one za Microsoft 365 i Dynamics 365.\nLako se proširuje\nDajte programerima alatke za brzo proširenje mogućnosti veštačke inteligencije na Azure API-je pomoću ugrađenih konektora.\nOmogućite svima rad sa veštačkom inteligencijom\nRazumevanje i obrada teksta\nOtkrivanje i obrada objekata na slikama\nPredviđanje poslovnih rezultata\nLako analizirajte raspoloženje klijenta\nBrzo pravite, obučavajte i objavljujte modele veštačke inteligencije bez pisanja ijednog reda koda, pomoću predložaka i vođenog procesa ili brzo ugradite unapred napravljene komponente direktno u tokove.\nBrzo obrađujte bilo koji tip obrasca pomoću inteligentne automatizacije dokumenata. Izdvajajte podatke iz dokumenata dobijenih e-poštom pomoću alatke AI Builder, uskladite postupak uz Power Automate i olakšajte preglede i odobrenja uz Power Apps.\nBrzo pojednostavite zadatke pomoću modela veštačke inteligencije, kao što su predviđanje, obrada obrazaca, otkrivanje objekata, klasifikacija kategorija i izdvajanje entiteta koristeći jednostavan, intuitivni interfejs. Budite produktivniji pomoću unapred napravljenih scenarija veštačke inteligencije, kao što su čitač vizitkarti, klasifikacija kategorija (verzija za pregled) ili prepoznavanje teksta i prevod.\nPošto je AI Builder nadograđen na Azure AI mogućnosti i koristi vaše podatke u uslugama Dynamics 365, Microsoft 365 i Microsoft Dataverse, možete da obučavate i pravite modele bez kodiranja i poboljšate inteligenciju poslovnih aplikacija.\nKako klijenti koriste AI Builder\nKada sam otkrio da AI Builder može da nauči da čita PDF slike i izvlači potrebne informacije, brzo i lako sam ga uvrstio u naše kritično rešenje. Uspeli smo da... imamo rešenje koje je potpuno automatizovano i bez grešaka.\nTo je prirodno preraslo u [naše] korišćenje automatizacije i mogućnosti veštačke inteligencije kako bismo oslobodili saradnike u prodaji da se angažuju sa klijentima i zajedno brže ostvare uspeh.\nOslanjamo se na Microsoft Power Automate da poboljšamo procese i da pomognemo našim inženjerima da se fokusiraju na vrednije poslove.\nKomponente usluga Microsoft Power Platform i AI Builder omogućile su nam da partnerima u poslovima marketinga i prodaje brzo pružimo inovativno i dobro integrisano rešenje u okviru platforme Dynamics 365. Ta platforma je prekretnica u ovom novom svetu koji zahteva brzu isporuku aplikacija.\nSaznajte više o alatki AI Builder\nPogledajte primer kako AI Builder može da se koristi za pojednostavljenje procesa\nPristupajte informacijama samopomoći i vodičima sa uputstvima kako biste na najbolji način iskoristili AI Builder.\nPregledajte različite module za učenje da biste počeli da usavršavate veštine.\nIstražite učenje svojim tempom\nZapočnite besplatno Istražite cene


Jovana Jeremić od realnosti začas napravi vic, Saši Matiću više puta rekla "si vid'o" | Luftika\nVoditeljka televizije Pink Jovana Jeremić još jednim svojim ispadom pred kamerama uspela je da privuče pažnju svih onih ljudi koji na društvenim mrežama objavljuju njene izvanredne umotvorine.\nU svojoj emisiji Jovana je ugostila čuvenog folk pevača Sašu Matića sa kojim je u opuštenoj atmosferi zabavljala ciljnu grupu ružičaste televizije. Da razgovor ne bude posve običan, Saša može da zahvali Jovani koja je u nekoliko navrata brzopletošću i izlivima genijalnosti od realnosti stvorila atmosferu vica.\nCrnogorski MMA borac: 'Iznabadao bih Jovanu Jeremić'\nVoditeljka je slepom pevaču u jednom trenutku rekla da se „vide prvi put“, da bi je on ispravio rekavši da su se prethodno sreli na jednom događaju organizovanom u Beogradu.\nNije ovo bio jedini lapsus Jovane koji uključuje vid kao pretpostavku, ali joj duhoviti Saša sigurno nije zamerio zbog nesmotrenosti.\nGledaoci sa druge strane nisu mogli da ne primete nedostatak koncentracije, iako se Jovana u kasnijim delovima emisija svojski potrudila da u izlaganjima koristi sinonime.\n— SasaT77 (@sasaT77) January 9, 2022\n„Bože, ovo treba skloniti iz javnosti“, „Ovo je jako neprofesionalno, ali šta očekivati od voditeljke Pinka“, „Sramotno“, „Koliko god se trudio da je izbegnem, ne uspevam“, samo su neki od komentara po društvenim mrežama.\nJovana je godinama gradila reputaciju ekscentrične i mnogima iritantne voditeljke, a od kada je napravila televizijski transfer sa Hepija na Pink, gotovo da je udvostručila svoje briljantne nastupe iako je možemo videti pretežno u vikend izdanjima.\nMora joj se zaista odati priznanje da nema problem sa sramom i stidom, da samouvereno korača u svaki novi dan snimanja, a ova crnohumorna situacija sasvim je bezazlena u odnosu na neke ranije izjave. Jovana je personifikacija sistema vrednosti i svih onih tipova ličnosti uz koje tako mučno preživljavamo prethodnih godina.\nMeđutim, koliko god da ima kritičara, sigurno je da postoji deo publike koji jedva čeka svako njeno pojavljivanje na malim ekranima. Svakom svoje…\noznakejovana jeremić sasa matic tv pink


Petković: Albanski političari stvaraju atmosferu omraza i neprijatelјstva prema Srbima - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti » Petković: Albanski političari stvaraju atmosferu omraza i neprijatelјstva prema Srbima\nPetković: Albanski političari stvaraju atmosferu omraza i neprijatelјstva prema Srbima\nAlbanci su punopravni građani Srbije i uživaju sva lјudska i građanska prava u skladu sa najvišim evropskim standardima, i tu činjenicu nemoguće je poništiti frazama o Srbiji kao dežurnom krivcu, a izgovore za nestručnost, korumpiranost i neefikasnost albanske političke elite na Kosovu i Metohiji nemoguće je tražiti u drugome.\nDržavni predstavnici Republike Srbije, za razliku od albanskih političara u Prištini, dosledno ukazuju na neophodnost saradnje dva najveća naroda na Zapadnom Balkanu, i naša politika je i na reči i na delu politika pružene ruke i pomirenja.\nMelјiza Haradinaj Stubla je još jednom pokazala da su albanski političari ti koji neprestano indukuju nestabilnost na Zapadnom Balkanu, gradeći konstantno i predano atmosferu omraza i neprijatelјstva prema Srbima, Srbiji i predsedniku Aleksandru Vučiću, kako bi prikrili svoje neuspehe i kriminalne radnje.\nKada kaže da je za Srbe samo mrtav Albanac dobar Albanac, ona zapravo autoprojekcijom u sećanje priziva odnos albanskih ekstremista prema Srbima, jer politika etničke supremacije i fizičkog uništenja drugih naroda je plod fašističke velikoalbanske ideologije koja živi od Drugog svetskog rata do danas.\nKod Srba ta vrsta neprijatelјstva i mržnje prema Albancima ne postoji, i podsećam gospođu Haradinaj Stubla da nije Srbija izazvala oružane sukobe sa Albancima na Kosovu i Metohiji, već da su rat započeli teroristi i ekstremisti UČK i njihovi politički inspiratori, i kao što su tada potpalili plamen sukoba, tako ga i danas održavaju u životu.\nGospođa Haradinaj Stubla ne treba da razloge i izgovore za patološku mržnju prema Srbiji traži u Srbima, jer koren te mržnje je u njenoj glavi i duši, i nema nikakve veze ni sa Aleksandrom Vučićem, niti sa time kako se Srbija ophodi prema svojim građanima albanske nacionalnosti.\nNe želim da poverujem da gospođa Haradinaj Stubla intimno veruje u nonsense koje izgovara, ali bez obzira šta o tome intimno misli, posledice njenih neodgovornih i šovinističkih istupa su jednako štetne i opasne.


Uhapšen direktor OSA-e Osman Mehmedagić, u toku saslušanje u MUP-u KS – Haber.ba\nUhapšen direktor OSA-e Osman Mehmedagić, u toku saslušanje u MUP-u KS\nPripadnici Ministarstva unutrašnjih poslova Kantona Sarajevo po nalogu Tužilaštva BiH jutros su priveli Osmana Mehmedagića, direktora Obavještajno-sigurnosne agencije (OSA).\nOvu informaciju potvrdio je potparol MUP-a KS Mirza Hadžiabdić, ne navodeći puno ime i prezime uhapšenog.\n– Pripadnici MUP-a KS postupili su po zahtjevu Tužilaštva BiH i lišili su slobode osobu inicijala O. M. – kazao je Hadžiabdić.\nMehmedagić se trenutno nalazi na kriminalističkoj obradi u MUP KS.\nHadžiabdić nije precizirao razloge hapšenja.\nMUP KS nešto kasnije je zvanično saopćio da po nalogu Tužilaštva BiH vrše istražnje radnje na području KS\n– U vezi sa navedenim, pod nadzorom postupajućeg tužioca Tužilaštva BiH, policijski službenici Uprave policije MUP-a KS poduzimaju određene operativne i kriminalističko istražne mjere i radnje na području Kantona Sarajevo – stoji saopćenju MUP-a KS, piše “Faktor“.\nTeme:hapšenje, izdvojeno, MUP KS, osa, Osman Mehmedagić


Protest protiv nasilja nad ženama uoči prikazivanja filma na Kanskom festivalu\nIzvor: RTS, 23.Maj.2022, 08:15\nGrupa žena je na crvenom tepihu Kanskog festivala, uoči premijere filma "Holy Spider" koji je zasnovan na priči o ubici 16 žena, održala protest protiv porodičnog nasilja i ubistva žena.\nNa crvenom tepihu Kanskog festivala pojavilo se 12 žena koje su držale transparent sa imenima 129 žena koje su ubijene u Francuskoj od prošlogodišnjeg izdanja filmskog festivala u Kanu, preneo je Gardijan.\nŽene su u rukama držale i crne baklje i bile su obučene u crno, a francuski mediji prenose da je reč o aktivistkinjama feminističke grupe "Les Colleuses".\nObezbeđenje festivala nije reagovalo, a aktivstikinje su protest održale pre nego što su glumci i članove produkcije...\nRTS: Protest na crvenom tepihu Kanskog festivala\nDanas: Kanski filmski festival: Protest protiv nasilja na ženama\nDrugi feministički protest, dimne bombe i transparent na ovogodišnjem Kanskom festivalu\nJoš jedan protest u roku od nekoliko dana, na Kanskom festivalu održan je u cilju skretanja pažnje na bezbednost žena. On se desio pre premijere filma Sveti pauk (Holy Spider), koji je zasnovan na istinitoj priči o čoveku koji je ubio najmanje 16 žena u Iranu, piše The Guardian.


Na Vučju održano Balkansko prvenstvo u planinarskoj orijentaciji – Planinarski Savez Crne Gore\nCrna Gora i Planinarski savez Crne Gore bili su domaćini Balkanskog prvenstva u planinarskoj orijentaciji „BMUMOC 2021“ koje je održano od 24. do 26. septembra na Vučju kod Nikšića. Dvadeset sedam ekipa iz Slovenije, Sjeverne Makedonije, Srbije, Albanije i Crne Gore, sa ukupno 109 takmičara, nadmetale su se prethodna dva dana na stazama koje su bile postavljene na terenima Vučja.\nPrvo mjesto u ukupnom plasmanu pripalo je reprezentaciji Srbije, druga je bila Slovenija dok je domaćinima Crnoj Gori pripalo treće mjesto.\nU kategoriji pionira prva dva mjesta pripala su ekipama iz Srbije, dok su crnogorski pioniri zauzeli treće mjesto. Kod juniora, zlatna i bronzana medalja pripala je ekipama iz Slovenije, dok je druga bila ekipa iz Srbije.\nBila je ovo još jedna uspješna međunarodna manifestacija u organizaciji Planinarskog saveza Crne Gore koja je realizovana uz podršku Uprave za sport i mlade i Ski centra “Vučje”, kojom se obilježila Evropska nedelja sporta.


Od Kjota do Pariza Zemlja još toplija - Impuls\nObjavljeno: Utorak, 01 Decembar 2015 13:00\nPromene na planeti su od poslednjeg svetskog obavezujućeg sporazuma o borbi protiv globalnog zagrevanja bile dramatične i zato će svetski lideri okupljeni u Parizu u naredne dve nedelje pokušati da učine više kako bi se obuzdali rast temperature, topljenje leda, povećanje nivoa mora, suše, toplotni talasi i strašne oluje.\nU Parizu su danas počeli pregovori o klimatskim promenama kako bi se postigao dugoročni sporazum o smanjenju štetne emisije gasova za koju je krivac čovek.\nPregovore COP21 otvorio je Manuel Pulgar Vidal, ministar za životnu sredinu Perua, zemlje domaćina prošlogodišnje konferencije UN o klimi u Limi, koji je istakao da zemlje moraju da rade zajedno u borbi protiv globalnog zagrevanja, kao i terorizma.\nSAD, Kanada i devet evropskih zemalja već su na otvaranju pregovora UN o klimi obećale gotovo 250 miliona dolara za pomoć najugroženijim zemljama da se prilagode podizanju nivoa mora, sušama i drugim posledicama promene klime.\nNovac za prilagođavanje klimatskim promenama ključni je zahtev zemalja u razvoju na globalnim pregovorima.\nDvonedeljni pregovori treba da rezultiraju globalnim sporazumom koji će, kako je istakao francuski predsednik Fransoa Oland, obezbediti mir u svetu za buduće generacije i smanjiti broj izbeglica koji beže od ekstremnih vremenskih prilika.\n"U vreme Kjota, ako je neko govorio o klimatskim promenama, govorio je o nečemu apstraktnom u budućnosti", rekla je američka geofizičarka i urednica časopisa Nauka (Science) Marsija Meknat (Marcia McNutt) koja je nominovana da vodi Nacionalnu akademiju nauka.\n"Kada danas govorimo o klimatskim promenama, govorimo o nečemu što se dešava", upozorila je Meknat.\nIpak, neke promene od 1997. naovamo stručnjacima daju razloga da budu veći optimisti nego kod prethodnih pregovora.\nTako stručnjaci smatraju da nova tehnologija omogućava svetu otklon od fosilnog goriva čijim sagorevanjem nastaju gasovi koji doprinose globalnom zagrevanju.\nTakođe kompanije i zemlje mnogo ozbiljnije gledaju na potrebu da se nešto uradi, s obzirom da se već dešavaju neka od najcrnjih predviđanja naučnika.\n"Zapanjen sam koliko se Zemlja promenila od 1997. godine", kazao je Bil Andereg (Bill Anderegg) sa Univeriteta Prinston i dodao: "U mnogim slučajevima brzina klimatskih promena još je veća nego što smo mislili pre 20 godina".\nLedeni pokrivač Zapadnog Anktarktika i Grenlanda u poslednjih 18 godina izgubio je pet hiljada milijardi tona leda, upzorio je Endrju Šeperd (Andrew Shepherd) sa Univerziteta u Lidsu na osnovu evropskih i NASA satelitskih podataka.\nNa planeti je 1997. bila rekordno najtoplija, međutim, rekord je rušen 1998, 2005, 2010. i 2014. i, kako izgleda, ponovo 2015.\nIstovremeno su glečeri izgubili u proseku 12 metara, upozorili su iz Svetske agencije za praćenje glečera u Švajcarskoj.\nPrema američkom ministarstvu energetike, od 1997. je broj stanovnika planete povećan za 1,2 milijarde i emisija ugljen dioksida (CO2) iz sagorevanje forilnog goriva porasla je između 1997. i 2013. za gotovo 50 odsto. Svet danas emituje više od 100 miliona tona CO2 dnevno.\nNivo mora, prema kalukulacijama Univerziteta Kolorada, od 1997. je porastao 6,2 centimetra u proseku.\nPet toplotnih talasa sa najvećim posledicama u poslednjih 100 godina u Evropi 2003, Rusiji 2010, Indiji i Pakistanu 2015, Zapadnoj Evropi 2006 i južnoj Aziji 1998, dogodilo se u poslednjih 18 godina, pokazuju podaci iz baze podataka Centra za istraživanja nepogoda iz Belgije.\nBroj vremenskih i klimatskih nepogoda u svetu povećan je\n42 odsto, mada je broj žrtava smanjen. Između 1993. i 1997. u svetu je godišnje registrovana u proseku 221 vremenska nepogoda sa 3.248 žrtava, a između 2010. i 2014. godišnje je bilo prosečno 313 nepogoda sa 1.364 žrtve.\nIstraživanja pokazuju da su klimatske promene za koje je krivac čovek doprinele velikom broju katastrofa.\nIzazov za konferenciju UN o klimi (COP21) biće Kina i zemlje u razvoju koje sporazumom iz Kjota nisu dobile obavezu da smanje štetnu emisiju.\nNa globalno zagrevanje gledalo se kao na problem koji treba da reše SAD i druge bogate zemlje. Međutim, danas je Kina najveći zagađivač u svetu i već je postigla sporazum sa SAD da smanji emisiju i postane svetski lider u solarnoj energiji.\nKina u svetskoj emisiji gasova sa efektima staklene bašte učestvuje sa oko 30 odsto, a SAD sa oko 16 odsto.


Ruinirani klavir Bitlsa na prodaju : Nadlanu.com\nRuinirani klavir Bitlsa na prodaju\nLONDON, 21. jula 2010. (Beta) - Stari, ruinirani klavir na kojem su svirali "Bitlsi" mogao bi da dostigne cenu od 150.000 funti kad bude ponuđen na prodaju na aukciji 15. avgusta, objavio je Dejli njuz.\nKlaviru, sa flekama od kafe i nagoretinama od cigareta, potrebno je i štimovanje, a da nema "pedigre" kakav ima jedva da bi postigao cenu od nekoliko stotina funti, navodi list. Na tom klaviru su, međutim, "Bitlsi" izveli neke od najpoznatijih numera kao što su "Paperback Writer", "Tomorrow Never Knows", "Old Brown Shoe" i "Ob-La-Di, Ob-La-Da" koje su snimili u studiju Ebi roud u Londonu.\nNa prodaju kod Bonamsa u Gudvudu, u Zapadnom Saseksu biće ponuđeni i primerci časopisa "Bitls buk" u kojima ima fotografija Pola Makartnija za tim klavirom. Na jednoj od slika Makartni svira, a Džon Lenon, Džordž Harison i producent "Bitlsa" Džordž Martin stoje oko njega.


Žuta štampa: Ljubavnica mu došla glave: Halid ostaje bez porodične kuće, Sonja ga ojadila na sudu - BalkaniYUm.TV '); } //]]>\nLjubavnica mu došla glave: Halid ostaje bez porodične kuće, Sonja ga ojadila na sudu\nSonja i Halid – suđenjima nikad kraja\nSonja Bašić, bivša ljubavnica Halida Muslimovića dobila je prošle nedelje pevača na sudu u Doboju za klevetu, vređanje i povredu časti zbog čega će on morati da joj isplati oko 2.500 evra! Međutim, ona se tu ne zaustavlja i sudiće se dok pravda ne bude zadovoljena, pa ih tako očekuju još dva ročišta!\nSonja i Halid ponovo na sudu\n– Halid sada mora da plati za vređanja, nema imena kojim me nije nazivao, govorio je da poslujem van zakona, da radim sa n*rkoticima, ma sve i svašta. Prijatelju, što kažeš to i dokaži. Sada me čekaju dva mnogo bitnija ročišta, prvo je za nanošenje telesnih povreda, a potom i za kuću. Pošto je sud presudio da mora da mi vrati dug od 100.000 evra, on je porodičnu kuću prepisao na ćerku, ali postoje dokazi za sve, tako da sad i sa njegovom ćerkom imam ročišta po tom pitanju. Ono što je sigurno, ne smeju da je prodaju, niti da stavljaju pod hipoteku dok se proces ne završi – kaže Sonja i dodaje:


Pandurević: Dodik i Špirić izgovorili niz laži\nPosljednjih dana čuli smo niz laži predsjednika Republike Srpske Milorada Dodika i poslanika Saveza nezavisnih socijaldemokrata (SNSD) Nikole Špirića – kazala je danas šefica poslaničkog kluba Srpske demokratske stranke (SDS) u Predstavničkom domu Parlamentarne skupštine Bosne i Hercegovine (PSBiH) Aleksandra Pandurević.\nIzmeđu ostalih, kao jednu od njih navodi to da predsjednik SDS-a Mladen Bosić nije želio da spriječi da se na dnevnom redu Kolegija Predstavničkog doma PSBiH nađe rezolucija o Srebrenici te da su Bosić i Pandurević na proširenom kolegiju glasali za stavljanje rezolucije na dnevni red.\nPandurević pojašnjava da je u skladu s Poslovnikom o radu Predstavničkog doma PSBiH to bila obavezna tačka dnevnog reda te da je Dodiku danas uputila pismo i zapisnik s proširenog kolegija, iz kojeg se vidi da nije bilo glasanja o rezoluciji, kao ni o ostalim tačkama dnevnog reda.\n– Ne znam da li je Dodik svjesno izrekao ovu laž, ako jeste, onda to pokazuje koliko je velika kriza u RS-u, i koliko je derogirana funkcija predsjednika RS-a – kazala je Pandurević.\nNa današnjoj pres-konferenciji u Istočnom Sarajevu pozvala je Dodika da objasni zašto na posljednjoj sjednici Predstavničkog doma PSBiH poslanici SNSD-a nisu glasali protiv izvještaja o radu Tužilaštva BiH, koje je, podsjeća, prošle godine uhapsilo 70 Srba i optužilo ih za ratne zločine.\nTužilaštvo BiH će, napominje, tokom naredne četiri godine uhapsiti još 600 Srba, a novac za zapošljavanje 13 novih tužilaca, kako je istakla, dao je Špirić.\nS tim u vezi, pozvala je predsjednika RS-a da se informira “čime je Špirić ucijenjen i zašto je dao ovaj novac”.\nPo njenim riječima još jedna laž Špirića je da Bosić želi korporaciju javnih RTV servisa, pojašnjavajući da po Zakonu o javnom RTV sistemu, korporaciju čine tri javna RTV servisa te da o tome može odlučivati isključivo RTRS, a niti jedan političar niti pojedinac.\nIstakla je i pitanje reformske agende i kazala da nije istina ono što je Špirić rekao jučer u vezi s tim. Naime, ističe, reformsku agendu su na sastanku na Jahorini dogovorili premijerka RS-a Željka Cvijanović i ministar finansija RS-a Zoran Tegeltija te su insistirali da što prije bude usvojena.\n– Zatim je Cvijanović poručila predstavnicima EU da će to potpisati kada dobiju 37 miliona eura kredita koje je SDS osporio u parlamentu BiH. Onda su iz EU zvali SDS i tražili od nas da usvojimo i ratifikujemo taj sporazum o kreditu, kako bi ga Cvijanović potpisala – pojašnjava Pandurević.\nDodala je da ne zna kakav je sukob u pitanju, da li između Dodika s jedne i Cvijanović i Tegeltije s druge strane, ali da je to, u svakom slučaju, njihova stvar koju trebaju međusobno raščistiti.\nU pogledu reformske agende, istakla je da je SDS protiv privatizacije Elektroprivrede, ali da između ostalog, podržava bolju saradnju s Europolom, poboljšanje borbe protiv kriminala i korupcije te ograničavanje plaća, moratorij na zapošljavanje u javnoj upravi i smanjenje broja zaposlenih.\nTo su, zaključila je, reforme koje su u interesu građana, i pozvala one koje ih ne podržavaju “da pogledaju gdje i kako živi njihov narod”.


Otvorena prva pametna zgrada u BiH - Tehnološki centar LANACO - Biznis Info\nYou are at:Home»Biznis cafe»Otvorena prva pametna zgrada u BiH – Tehnološki centar LANACO\nOtvorena prva pametna zgrada u BiH – Tehnološki centar LANACO\nBy BiznisInfo on\t 01/12/2016 Biznis cafe, Kompanije\nGradonačelnik Banjaluke Igor Radojičić i generalni menadžer kompanije “Lanaco” Nebojša Ninić presjecanjem vrpce danas su u Banjaluci svečano otvorili prvu pametnu zgradu u BiH – Tehnološki centar “Lanaco”.\nRadojičić je rekao novinarima da Banjaluka može biti veoma zadovoljna što se u njemu nalazi sjedište najjače IT kompanije u BiH.\n“Lanaco je najjača kompanija u IT sektoru, koji je veoma zahtjevan i gdje ima puno konkurencije. Nije lako dospjeti na prvo mjesto i još teže ga je održati”, smatra Radojičić.\nPrema njegovim riječima, IT sektor predstavlja veliki potencijal za zapošljavanje u budućnosti, a interesovanje gradske uprave biće da se u narednom periodu poveća broj đaka koji će se i u srednjim školama i na fakultetima okretati ka IT tehnologijama, te da se kroz programe dokvalifikacije poveća broj onih koji mogu da nađu svoje radno mjesto u ovom sektoru.\n“Imamo namjeru da angažujemo dio neiskorištenih poslovnih prostora za mlade koji pokreću poslove koji su uglavniom u IT sektoru”, pojasnio je Radojičić.\nGeneralni menadžer kompanije “Lanaco” Nebojša Ninić rekao je da ova kompanija proslavlja 25 godina poslovanja izgradnjom Tehnološkog centra – prve “pametne zgrade” u BiH, ali i regionu, tokom čije izgradnje se vodilo računa o principima energetske efikasnosti i ugodnom boravku zaposlenih.\nCentar se prostire na 10.000 metara kvadatnih, dok je njegov kapacitet 600 zaposlenih, a svi procesi nadgledaju se upotrebom softvera posljednje generacije.\nAmerički ambasador u BiH Morin Kormak čestitala je kompaniji što je u svoj kompleks uključila i edukativni centar, jer mladi u BiH imaju ogroman potencijal.\nOna kaže da je lijepo vidjeti da jedna kompanija predvodi inicijativu da se riješi problem nedostatka programa za tehničko usavršavanje u BiH kako bi mladi ostvarili svoj potencijal.\nOtvaranju su prisustvovali predstavnici Vlade Republike Srpske, Narodne skupštine, gradske uprave, Univerziteta u Banjaluci, te ugledne ličnosti iz političkog, kulturnog i javnog života.\nU izgradnji centra korišćenjem namodernijih materijala značajno je umanjena potrošnja energije koja je verifikovana dobijanjem “A” certifikata o energetskoj efikasnosti.\nCentar je opremljen najboljim svjetskim sigurnosnim rješenjima i ima sve ISO standarde koji su potrebni za ovakav tip objekta.


Energyobserver - REGION / EU / TENDER: PRIPREMA STUDIJE ZA UVOĐENJE TAKSE NA CO2 U ČLANICAMA ENERGETSKE ZAJEDNICE / REGION/EU / AUTOR: VLADIMIR SPASIĆ / BGEN\nEnergetska zajednica traži konsultante da pripreme studiju o modelu poreza na CO2 za Energetsku zajednicu, naveo je Sekretarijatu u saopštenju.\nCilj ovog projekta, kako se objašnjava, je analiza i predlaganje efikasnog modela za porez na emisije CO2, koji će doprineti dekarbonizaciji u sektorima električne energije u ugovornim stranama Energetske zajednice (Albanija, Bosna i Hercegovina, Kosovo*, Severna Makedonija, Gruzija, Moldavija, Crna Gora, Srbija i Ukrajina) na ekonomičan i društveno prihvatljiv način.\nRezultat konsultantskih usluga bi trebalo da bude: a) pregled raspoloživih politika i mera za pokretanje procesa dekarbonizacije elektroenergetskog sektora putem poreza na CO2 u ugovornim stranama Energetske zajednice; b) detaljna evaluacija ovih politika i mera, c) preporuka za model takse na CO2, procena vremena potrebnog za uvođenje i potrebnih sredstava za svaku ugovornu stranu, kao i u slučaju uvođenja na nivou Energetske zajednice, navodi se u javnom pozivu.\nUgovor bi trebalo da traje od decembra 2019. do septembra 2020. godine.\nSekretarijat je nedavno objavio studiju o subvencijama za ugalj i porezu na CO2\nU poslednje vreme bilo je više signala da bi emisije ugljen-dioksida u ugovornim stranama Energetske zajednice mogle biti oporezovane, kao što je to slučaj u Evropskoj uniji.\nU februaru ove godine David Žarković, direktor Sektora za trgovinu na slobodnom tržištu Elektroprivrede Srbije (EPS), izjavio je da se “šuška” da bi EU mogla da uvede taksu na CO2 za zemlje Zapadnog Balkana što bi moglo da bude veliki udar na cenu električne energije.\nSekretarijat je u martu pozvao ugovorne strane da uvedu porez na CO2\nDva meseca kasnije Sekretarijat Energetske zajednice objavio je preliminarne rezultate studije o subvencijama za elektrane na ugalj i pozvao ugovorne strane da uvedu porez na CO2.\nSekretarijat je zatim u junu objavio konačne rezultate studije koji su pokazali da priznavanje skrivenih subvencija, kao što su troškovi kapitala i emisija CO2, povećavaju proizvodnu cenu električne energije iz uglja na više od 65 EUR/MWh.